Intervju predsednika republike Boruta Pahorja za Večer <p/> Maribor, 16. 5. 2013 | intervjuji <p/> " V Parizu in Berlinu sem zastavil besedo. Potem pa ..." <p/> Vsiljevati strankam se ne morem, pravi predsednik republike Borut Pahor za Večer. Prodaja podjetij da, a prav tako slaba banka, fiskalno pravilo in referendumska ureditev. To da Bruselj čaka. So razmere tako resne, da pred palačo potrebujemo vojsko? <p/> Novinarka: Katja Šeruga <p/> Resnično? Častna garda Slovenske vojske bo ob državnih praznikih postrojena pred predsedniško palačo? Tako ste se odločili. Kako to? <p/> " V okviru pristojnosti kot predsednik republike sem od prvega dne razmišljal v smeri polne regeneracije državljanske zavesti in pripadnosti. Tega nam manjka. Tudi ko gre za čisto praktično ukrepanje v krizi. Gre za občutek samozavesti, pripadnosti skupnosti. Mislim, da nam je to manjkalo med tranzicijo. Porazgubilo se je, ko smo begali za drugimi dobrinami. Zdaj pa se zdi, da je to zelo pomembno. Za našo samozavest in za spopad z okoliščinami, v katerih smo se znašli. " <p/> Tako resne so, da pred predsedniško palačo potrebujemo vojsko? ! <p/> " Ne. Gre samo za to, da se moramo zavedati, da imamo državo 22 let, da so njeni simboli znak naše suverenosti in da si zaslužijo primerno mesto. Tako v našem spominu kot v njihovi prezentaciji v javnosti, da jih moramo spoštovati. In če pravimo, da so zaradi krize, ki ni samo finančna in gospodarska, ampak tudi moralna, neke stare, tradicionalne vrednote spet moderne, potem se mi zdi, da je po svoje spet moderno tudi to, da se simbolom državnosti izkaže dolžno spoštovanje. " <p/> Povzroča ta vaša odločitev kakšne dodatne stroške? <p/> " Ne. " <p/> Ste preverili? <p/> " Ta diskusija je stara vsaj toliko kot država ..." <p/> ... o tem je razmišljal tudi vaš predhodnik, pa si je moral premisliti. <p/> " Vedno se je razmišljalo, da bi se častno gardo pred palačo postavilo stalno. Da bi bila tam vsak dan med 8. in 18. uro. To gotovo ne bi bilo finančno nevtralno, kot bo dejstvo, da bi to - vsaj zaenkrat - veljalo le ob državnih praznikih. Videli pa bomo, kako se bodo na to odzvali naši ljudje. " <p/> Kako pa mislite, da se bodo odzvali? <p/> " Mislim, da zelo dobro. Zato ker to ni povezano s stroški, ampak gre tudi za izraz suverenosti. Paradoksalno. Ta odločitev pade ravno v čas, ko se lahko zgodi suspenz te suverenosti s tujo pomočjo, čeprav je moja teza, da tega suspenza ne bo, da bomo težave rešili sami, resda pa skozi šivankino uho. " <p/> Kaj hočete reči? Ko ste ravno v Mariboru, naj vprašam takole: je trojka že pri Šentilju? <p/> " Ne. Še vedno je v Bruslju. Evropska komisija bo 29. maja izdala poročilo, ki bo šlo konec junija še v odločanje Evropskega sveta. Vlada je z nekaterimi ukrepi, kot so višji DDV in uspešna pogajanja za znižanje plač v javnem sektorju, dala močan signal, da si prizadeva za konsolidacijo javnih financ in za ukrepe za spodbujanje gospodarske rasti. A če si dovolim oceniti te ukrepe, ne da bi posegal v pristojnosti vlade... Pogrešam dve stvari. Eno je bistveno bolj aktivna vloga države pri ustanovitvi slabe banke, kjer gre za vrsto aktivnosti pri prenosu slabih terjatev. To bi dalo Evropski komisiji vedeti, da smo se resno lotili sanacije bančnega sistema, ki je glavna cokla pri naši ekonomski in finančni regeneraciji. In drugič, pa mogoče se motim, ker nisem obveščen, menim, da se politika te dni bistveno premalo pripravlja na konec meseca, ko bo v parlamentu odločanje o novi referendumski ureditvi in zlatem fiskalnem pravilu. Evropska komisija in evropski svet zelo pozorno gledata, kaj se dogaja pri nas, zlasti z referendumsko zakonodajo. Spomnili se boste, da je bilo že 14. februarja na sestanku s predsedniki strank, ki sem ga gostil in vodil, dogovorjeno, da bo vprašanje referendumske ureditve šlo skozi, a je nato ena od opozicijskih strank (SDS op. a.) rekla, da je treba pred tem odločati o fiskalnem pravilu. Tu se res ni treba kregati, ali ima ta stranka to pravico ali ne. Brez nje dvotretjinske večine ni. Pri dvotretjinskih odločitvah pa je zlato pravilo, da pravila postavlja opozicija. To je bilo vedno tako. Celo več, menim, da bi bilo v ustavo ob vnosu fiskalnega pravila možno vpisati letnico 2015. " <p/> Ni možno. Koalicija, sploh vladajoča stranka, je odločno za letnico 2017. Takrat da naj se pravilo uveljavi, da prej do uravnoteženega proračuna ni poti. <p/> " Fiskalni pakt omogoča prehodno obdobje, ki bi ga pri nas omogočil izvedbeni zakon. Saj nihče ne pričakuje, da bi morala vlada odstopiti, če leta 2015 ne bi dosegla treh odstotkov primanjkljaja. Vsakdo bi razumel, da tega ni mogoče doseči, če so makroekonomske okoliščine dejansko odstopajoče, če bi denimo izbruhnila celo tretja velika recesija. Takšna odstopanja poznajo tudi druge države. Zato se mi zdi to prerekanje o letnici odveč. Raje bi videl, da bi se fokusirali na pogoje prehodnega obdobja. Dobro razumem vlado in predsednico vlade, da bi bilo neprimerno, če bi se vlada za ceno hitrega zmanjševanja primanjkljaja odločila za surov poseg v socialno strukturo prebivalstva, s tem bi tudi dolgoročno ranili možnosti za gospodarsko okrevanje. O tem sem govoril na obiskih v Berlinu in v Parizu, razumejo to našo dilemo. " <p/> Drži, da ste šli v Berlin in Pariz prepričani, da bodo spremembe referendumske ureditve v smeri zmanjšanja možnosti referendumov, ko gre za reformna vprašanja, hitrejše in da bo fiskalno pravilo začelo veljati leta 2015? Da ste to Parizu in Berlinu tudi obljubili, potem pa seje o teh dveh temah 6. maja ni bilo? Niste vedeli? In še: v času kampanje, gospod predsednik, ste vse stavili na sodelovanje politike. Le skupaj zmoremo, ste govorili. Zdaj pa se ravno vaše sodelovanje z vlado Alenke Bratušek ni začelo ravno dobro. <p/> " Sodelovanje med vlado in uradom predsednika je še vedno zgledno ..." <p/> ... še vedno zgledno? <p/> " Je zgledno. Dejstvo pa je, da po 14. februarju, ko sem osebno prevzel odgovornost, da so se stranke poenotile o treh vprašanjih - o ratifikaciji pristopne pogodbe, o reformi trga dela in referendumih - vse stranke niso bile več naklonjene temu, da bi kot predsednik prevzel podobno vlogo tudi pri ustavnih spremembah, ampak so menile, da bi bilo bolje, ko bi ta proces ostal znotraj parlamentarnega življenja. To pomeni, da lahko vzpodbujam strankarski dialog, ne morem pa ga voditi in pripeljati do konca. V Pariz in Berlin sem odšel po pogovoru s predsednico vlade in ministrom za finance. V prepričanju, da bo 6. in 7. maja parlament potrdil odločitev o referendumih in fiskalnem pravilu. Iskreno sem vam povedal, da sem zaskrbljen, ker je ta odločitev, ki se lahko tudi zaplete, preložena na konec meseca. Menim tudi, da bi se morale stranke že zdaj intenzivno pogovarjati o tem, pa nisem obveščen, da bi se. Če stranke ocenijo, da lahko pomagam, sem to pripravljen storiti. Vidim pa, kako se počasi topi njihova privrženost februarskemu dogovoru o spremembah referendumske ureditve. Neodgovorno bi bilo, da to spregledam, in mislim, da so me ljudje volili tudi zato, ker imam izkušnjo predsednika vlade. Lahko se izvlečemo iz krize, a se moramo dogovoriti tudi o fiskalnem pravilu in referendumih. " <p/> Oprostite, ljudje so vas volili tudi zato, ker ste odločno obljubljali, da boste povezali sprte politične sile. Zdaj pa pripovedujete, da stranke tega niti ne dovolijo? To je bila vaša ključna volilna obljuba. <p/> " Mi morate priznate, da sem jo izpolnil prej, kot sem mislil. Februarja. Bolj za hec kot zares smo izračunali, da sem samo za usklajevanje s strankami porabil 25 ur in pol, da smo dosegli dogovor. " <p/> Že, že, a rezultata, kot si ga želite, ni. Vsaj ne še. <p/> " Že februarja je eden od predsednikov strank (Igor Lukšič op. a.) dejal, da je bil februarski sestanek legitimen, a da ni naklonjen temu, da bi predsednik republike posegal v strankarsko življenje. Dokler se to stališče ne spremeni, nimam mandata, da bi se vsiljeval v oblikovanje konsenza političnih strank. Jaz se ne morem vsiljevati, poleg tega predsednica vlade točno ve, da ji vedno rečem, da sem tu tudi zato, da ji pomagam, če oceni, da je moja pomoč potrebna. Vedeti morate, da sem v Parizu in Berlinu dal na mizo jokerja. Rekel sem, da zastavim besedo, da bo tej vladi uspelo izpolniti pričakovanja finančnih trgov in finančnih institucij. Da pomoč ne bo potrebna. Nikar ne mislite, da se takšni obiski lahko zgodijo vsak mesec, ker se ne morejo. In nikar ne mislite, da lahko to rečete, če vas dejstva postavijo v drugačno luč. Če imajo stranke jasen interes, da uveljavijo fiskalno pravilo in spremembe referendumske ureditve, se morajo o tem začeti pogovarjati zdaj. Izrabljam priložnost tega intervjuja in pozivam stranke, da same ali pa z mojo pomočjo, če ocenijo, da jo potrebujejo, najdejo rešitev za vnos fiskalnega pravila v ustavo in spremembe referendumske ureditve. " <p/> " Ne, ker to ne vpliva na moje delo in na zavzetost, s katero ga opravljam. Mislim pa, da so v uradu izračunali, da bo moja plača zaradi dogovora s sindikati javnega sektorja nižja za 263 evrov. " <p/> Saj ne bo ostalo pri tem. Tudi višje davke boste plačevali. <p/> " Ja, in to je prav. " <p/> Kako pa se počutite, ko ob tem, da bo vaša plača nižja, davki pa višji, v Večeru preberete, da je Zoran Janković v banki, ki resda ni državna, dobil 250.000 evrov kredita za pokrivanje 300.000 evrov limita, česar nekdo brez pravega priimka ne more dobiti? Kako, gospod predsednik? Po petih letih krize in razprav, čemu vse se je treba odreči tudi zaradi anomalij, ki jih na koncu dneva plačamo vsi. <p/> " Tega konkretnega primera, in dobro boste razumeli, zakaj, ne bom komentiral. Bom pa spomnil, da nisem bil med zadnjimi, ki so rekli, da je vrednostno žarišče te krize občutek nepravičnosti. Edina dobra stran krize je, da je končala nevaren proces tranzicije, ki bi do obisti spridil našo družbo, ker bi se trend divje privatizacije in plenjena nadaljeval. Drži pa tudi, da se je zbudil obrambni mehanizem naroda. Ljudje so ta hip celo bolj pogumni za ukrepanje kot politika. Z zdravim razumom so prišli do spoznanja, da nas bo ta kriza pobrala, zato ima politika zdaj več manevrskega prostora za odločno ukrepanje, kot si ga jemlje. " Je šla pa vlada odločno v napoved, da bo prodala 15 državnih podjetij. Tudi banko. NKBM. Zaradi SD-ja se spet lahko zgodi histerija, imenovana nacionalni interes. <p/> " Naj, prosim, ne bo nikogar med vašimi bralci, ki bi si želel, da zadeve v državi uredi trojka. Gre za zelo surove odločitve, izključno v smeri varčevanja in nič v smeri spodbujanja rasti. Tudi pri privatizaciji nas ne bodo nič vprašali, o nobenem interesu. V Mariboru sva. Omenili ste NKBM. To moram povedati zato, da bom verodostojen. Ko se je iztekal mandat moji vladi, je v nasprotju z mojim mnenjem AUKN napačno presodila stvari. Državnim podjetjem je naložila, da v imenu nacionalnega interesa dokapitalizirajo NKBM za ceno delnice, ki je danes ne bo dosegla nobena prodaja. S tem smo izgubili precej denarja in danes bomo NKBM prodali po bistveno nižji ceni, kot jo je bilo takrat mogoče dokapitalizirati z zasebnim kapitalom. In ne pozabite na male delničarje, ki so verjeli v banko in kupili delnice. O tem bo v Mariboru še veliko diskusije. " <p/> Tudi tožbe, verjetno. <p/> " Zlasti v primeru NKBM je treba imeti pri prodaji posluh za male delničarje. " <p/> Za prodajo državnih deležev pa ste, torej? <p/> " Da, absolutno. " <p/> Nedavno smo v nemško-slovenski gospodarski zbornici slišali, da je bil neki nemški investitor v severovzhodnem delu Slovenije, ki ga kriza grozljivo tolče, pripravljen postaviti tovarno in odpreti 200 novih delovnih mest. Veste, zakaj jih ni? Ker občina ni bila pripravljena na resna pogajanja o ceni zemljišč. Investitor pa je na koncu odšel. Na Slovaško. To je slovenski način odpiranja novih delovnih mest in privabljanja tujih investitorjev? <p/> " V Parizu so mi francoski poslovneži rekli, da je Slovenija iz vrste razlogov - geopolitičnih, transportnih, vrednostnih, varnostnih - absolutno atraktivna država. A ima tako zapleten birokratski ustroj, ki sredi poti vzame pogum. Potem gredo na Slovaško, kjer je vse bolj enostavno. A nisem za to, da bi šli v drugo skrajnost, se odrekli vsem predpisom, ki varujejo okolje in slovenskega delavca, denimo, je pa cela vrsta popolnoma brezzveznih predpisov, ki jih odpravljajo vse vlade, a jih hkrati delajo na novo. Poenostavitev pravnega sistema je ena bistvenih nalog sedanje vlade. Spoznati moramo, da smo naredili predrago in prezapleteno državo. Na srečanju z župani v Oplotnici so mi župani rekli, da investitorji pridejo na koncu tudi do njih in oni niti ne znajo pojasniti, kaj vse mora investitor storiti, da bi lahko posloval in zaposloval v njihovi občini. " <p/> Na tem srečanju z župani ste tudi rekli, da so občine pomemben steber stabilnosti v državi. Resnično? Vseh 211 občin? <p/> " Strošek diskusije, katera občina naj se ukine, bo bistveno večji od prihranka. To bo politični strošek, na koncu materialni strošek in skregali boste ljudi. Pa veste, da sem vsa leta zagovornik manjšega števila občin ..." <p/> ... saj ravno zato. <p/> " Ampak danes moram oceniti, da če bi se sprožilo vprašanje o zmanjšanju števila občin, bi sprožili tudi spor, katero občino ukiniti, koliko občin ukiniti. Sprli bi ljudi, stranke in prihranek tega ne bi odtehtal. " <p/> Če počasi potegneva črto. Pet let imamo krizo, kar tri leta v tem času ste bili vi predsednik vlade. Vaša najbolj usodna napačna odločitev, ki jo danes plačujemo vsi, je bila? <p/> " Saj ste bili zraven, ko sem to povedal. Ko niti vi niti vaši kolegi niste pričakovali tako iskrenega priznanja. Da sem prepozno spoznal, kako usoden problem so banke. To sem priznal, mislim, da januarja 2012. " <p/> Ne. Se spomnim tega. Je bilo že malo pred predsedniškimi volitvami. Po tem, ko ste padli s konja. <p/> " Točno. Po počitnicah, septembra. Zaradi preokupiranosti s Hrvaško sem premalo pozornosti posvečal reševanju bančnega sistema. Že takrat je minister Lahovnik predlagal slabo banko, jaz sem se z njim strinjal, vendar oba pod pogojem, da bi slabo banko naredila NLB sama, ne da bi jo vsilila država. Medtem ko je recimo minister Gaspari odsvetoval ustanovitev slabe banke z ukazom države. Takrat smo imeli v bankah okoli tri odstotke toksičnih terjatev, zdaj je takšnih približno petina. Predsednici vlade sem odkrito rekel, da vem, da ima zadržke do slabe banke, da je, ko je bila PS še v opoziciji, razmišljala o referendumu o slabi banki, ampak da je zdaj treba slabo banko vzpostaviti. Imamo boljšo rešitev od že preizkušenih dokapitalizacij, ki niso prinesle rešitev? Pazite, to je usodno povezano s prezadolženostjo podjetij. V letih 2006, 2007 in 2008 je tudi Banka Slovenija spustila vse zavore pri dajanju kreditov. Nihče se ni menil za to, ali bodo ta podjetja sposobna te kredite odplačevati. V letu 2009 pa smo nasedli na prezadolžena podjetja, ki jih je kriza dodatno opeharila za njihov razvoj. " <p/> " Zdaj izkoriščate moje slabe značajske lastnosti, da ne zamudim priložnosti, da bi bil tiho. Ne bi bil presenečen, če bo komisija rekla, da da Sloveniji dodaten čas za uveljavitev stvari, ki jih je najavila, pa jih še ni vpeljala. To bi bil relativno ugoden razplet. " <p/> Pričakujete slabšo oceno? Alarm? <p/> " Lahko je slabša, če odločitve o referendumski ureditvi in fiskalnem pravilu ne bi šle skozi. Relativno ugoden razplet 29. maja bi pomiril finančne trge in preostali dve bonitetni hiši (S & P in Fitch) ne bi sledili agenciji Moody's. A morava biti odkrita. Če bi pa komisija Evropskemu svetu predlagala penale za Slovenijo, kar bi stalo 35 milijonov evrov oziroma odstotek BDP-ja, ter program za odpravo makroekonomskih neravnovesij, pa bi se morda zganila še katera bonitetna hiša. To bi pomenilo, da Slovenija dostopa do mednarodnih finančnih trgov tako rekoč ne bi več imela. "


Opis artikla <p/> Stropni vgradni zvočnik Audac CELO8; tanka zaščitna mreža (1 mm) - možno jo je prebarvati, eleganten in prikrit dizajn, topel in naraven zvok, 1" + 8" aluminijasta zvočnika (driver), 80 Watt RMS moči, Gold-ConTM povezave, hitro in enostavno montiranje. Cena velja za kos. Nakup je možen v paru min. 2 kosa.


V večnamenski športni dvorani Gorišnica so se na turnirju 3. kola 1.SJL srečali JK Gorišnica, JK Branik Broker in JK Duplek. Ekipa JK Duplek je osvojila dve točki, saj je premagala ekipo JK Gorišnica z rezultatom 6 : 1 (60 : 10), medtem ko so se je dvoboj z JK Branik Broker končal z zmago Branika z rezultatom 3 : 4 (23 : 40). V dvoboju med JK Duplek in JK Branik Broker je JK Duplek najprej povedel z 3 :0. V kategoriji do 60 kg je Dorijan Jamnišek dobil zmago brez borbe, nato pa je v kategoriji do 66 kg Simon Mohorovič s koko premagal Marcela Ognjenoviča. V kategoriji do 73 kg je Tadej Čeh gladko z 10 : 0 odpravil Samota Maslešo. V kategoriji do 81 kg je namesto poškodovanega Uroša Tajhmana nastopil Tadej Mulec in po pričakovanju klonil proti Roku Leskovšku. Tudi zadnje tri borbe so pripadle tekmovalcem JK Branik Broker in sicer je v kategoriji do 90 kg Aljaž Petrič izgubil proti Samotu Sagadinju z ipponom, Gregor Krajnc kategoriji do 100 kg z ipponom proti Petru Bevcu in v kategoriji nad 100 kg še ne povsem ozdraveli Darko Petelinšek z ipponom proti Matiji Erjavcu. Dvoboj med JK Duplek in JK Gorišnica pa so gladko dobili tekmovalci JK Duplek. Tekmovalci JK Duplek so po petih hitrih zaporednih zmagah z ipponi Dorijana Jamniška v kategoriji do 60 kg, Simona Mohoroviča v kategoriji do 66 kg, Tadeja Čeha v kategoriji do 73 kg, Tadeja Muleca v kategoriji do 81 kg in Aljaža Petriča v kategoriji do 90 kg povedli s 5 : 0. V kategoriji do 100 kg je Gregor Krajnc klonil proti Hrgi, medtem ko v kategoriji nad 100 kg Gorišnica ni imela predstavnika, tako, da je Darko Petelinšek zmagal brez borbe in postavil končni izzid dvoboja 6 : 1. <p/> V dvoboju med JK Branik Broker in JK Gorišnica pa je bil z rezultatom 5 : 1 (50 : 10 ) zmagal Branik Broker. <p/> V Slovenski Bistrici pa je bil v športni dvorani tudi drugi turnir 3. kola 1.SJL, na katerem so se srečali domačin JK Impol, JK Olimpija in JK Sankaku Celje. Dvoboji so se končali takole : JK Impol : JK Olimpija 5 : 1 (40 : 10) JK Impol : JK Sankaku 5 : 2 (50 : 15) JK Olimpija : JK Sankaku 5 : 2 (42 : 20) <p/> V Slovenski Bistrici pa je bil tudi dvoboj med JK Železničar in JK Drava Ptuj, ki ga je dobil JK Železničar s 4 : 3 (32 : 30). <p/> Vse rezultate in lestvico po 3. kolu 1.SJL si lahko ogletate "Tukaj" <p/> V TRETJEM KOLU V 2. SJL SO BILI NA SPOREDU ČETVEROBOJI


Teža besed <p/> Pride dan, ko usta pogoltnejo črke in besede. Z jezikom oblepijo nebo in zadrgnejo vse zastore. Na trepalnice obesijo težke kamne in obmolknejo. Roke objamejo noge in zanihajo, kot prazen list brez črnila. Pride dan breztežnosti.


Čemaž <p/> Čemaž (Allium ursinum), znan tudi kot divji ali gozdni česen je rastlina, ki ima številne zdravilne učinke. Od marca do junija raste v deloma senčnih, vlažnih listnatih gozdovih, cveti od aprila do maja. V Sloveniji ga najdemo skoraj povsod. <p/> Zraste od 10 do 40 cm visoko. Ima dva suličasta lista, ki sta intenzivno zelene barve. Cvet je bel. Zelo podoben je dvema zelo strupenima rastlinama: šmarnici in podlesku, vendar ti dve ne dišita po česnu. Lahko uporabimo liste, čebulico, cvetove in tudi plodove. <p/> Je bolj zdravilen od česna. Ima očiščevalen učinek - spodbuja delovanje žlez, čiščenje krvi in prebavil ter dihalnih poti. Ugodno deluje tudi proti astmi, znižuje holesterol, odvaja seč iz telesa in niža vročino ter krvni pritisk. <p/> Priporočeno je zmerno uživanje, saj lahko prevelike količine čemaža razdražijo prebavila. <p/> Čemaž je zelo uporaben v kuhinji, saj je znan kot nadomestek česna. Uporablja se za številne jedi, ni pa primeren za uporabo v sladicah. Lahko ga pripravimo kot čemaževo juho, namaz, ga dodamo k solatam, pečenim in kuhanim jedem.


Stavka v mariborskem Sanitecu <p/> Danes ob 6. uri je okoli 200 delavcev hčerinskega podjetja Mariborskih livarn, Sanitec pričelo s stavko. <p/> Deli <p/> Kot je povedala Janja Veber iz Sindikata kovinske in elektro industrije (Skei) v MLM, delavci stavkajo zaradi ne izplačanih plač in zaradi ne jasne usode Santeca, torej da se jim razloži kaj se bo z njimi zgodilo. Stavka bo trajala do preklica. <p/> Program Sanitec združuje proizvodnjo sanitarnih in kuhinjskih armatur ter proizvodnjo odkovkov. <p/> Gre za hčerinsko podjetje v 100-odstotni lasti Mariborskih livarn Maribor (MLM), ki na torkovi skupščini niso uspele prepričati dovolj delničarjev za dokapitalizacijo. <p/> Na skupščini naj bi lastniki odločali o dokapitalizaciji v obliki nove konverzije terjatev NKBM, Abanke Vipe in Probanke v lastniške deleže. S predvideno konverzijo bi se delež lastništva teh bank povečal na preko 75 odstotkov. Skupno 17, 4-milijonsko povečanje osnovnega kapitala družbe so želeli nameniti za pokrivanje pretekle izgube v višini 12 milijonov evrov. <p/> Mariborska livarna Maribor se že nekaj časa nahaja v likvidnostnem krču, zato je že večkrat prišlo do groženj s stavko.


Od zvezdnic bi skoraj pričakovali, da so popolne njihove urejene pojave na rdečih preprogah, zabavah ali v vsakdanjem življenju so obdane z dragimi garderobami, nakitom in dodatki, njihova telesa pa izredno negovana. A ni nujno, včasih šele podrobna analiza fotografije oziroma ostro oko razkrijejo njihove pomanjkljivosti – nekatere jih skrivajo še kar dobro, a veliko je tistih, ki jim je očitno popolnoma vseeno. Stopala vsekakor veliko povedo o človeških navadah in osebni higieni, česar pa se najbrž premalo zavedajo naslednji znani obrazi: <p/> Že res, da je Naomi Campbell ena najuspešnejših manekenk vseh časov, a ta naziv je terjal tudi svoj davek – njena stopala izgledajo deformirana. <p/> vir: www.hollyscoop.com <p/> vir: www.hollyscoop.com <p/> Iman je naravnost prelepa, a premajhni sandali se ne podajo nobeni nogi. <p/> vir: www.hollyscoop.com <p/> Kljub temu, da je Holly Madison nekdanja Playboyeva zajčica ter hkrati tudi nekdanje dekle Hugha Hefnerja, pa bi vseeno lahko precej bolje poskrbela tudi za svoja stopala. <p/> vir: www.hollyscoop.com <p/> Nekaterim narava preprosto ni bila naklonjena za vsak del telesa, zato za nekoliko čudne nožne prste Jennifer Garner ni kriva sama. <p/> vir: www.hollyscoop.com <p/> Christina Hendricks tokrat ni upoštevala pravil – kljub temu, kako zelo so ti všeč čevlji, jih ne smeš izbrati, če je tvoja noga prevelika oziroma v tem primeru, predvsem preširoka zanje. <p/> vir: www.hollyscoop.com <p/> Lahkotno skakljanje v petkah po ulicah New Yorka je Sarah Jessici Parker v vlogi Carrie Bradshaw prineslo očitno tudi slabosti. <p/> vir: www.hollyscoop.com <p/> Enako kot za Naomi velja tudi za Kate Moss, njena stopala so prehodila nešteto modnih brvi. <p/> vir: www.hollyscoop.com <p/> Kim Kardashian se tudi v času svoje visoke nosečnosti ni želela odpovedati visokim petkam, rezultat tega pa je bil porazen. <p/> vir: www.hollyscoop.com <p/> Britney Spears se je v tem primeru očitno poškodovala, a lahko bi si omislila vsaj kanček posebnega, prekrivnega make upa.


Kaj je tisto, kar je poleg kadrovske podhranjenosti in preobremenitev, ki se kopičijo tudi ali predvsem po administrativni plati, osnovno-zdravstvenemu sodu prebilo dno? <p/> Splošni dogovor za leto 2019 nevzdržne razmere še poslabšuje <p/> S splošnim dogovorom za leto 2019 je na novo določena (povišana) zgornja meja registracij v ambulantah družinske medicine, ki že sicer pokajo po šivih, sistemskih rešitev pa ni. In to je v resnici zelo slabo sporočilo. <p/> Splošni dogovor, s katerim "partnerji" s področja zdravstva vsako leto na novo določijo razrez finančne pogače za izvajanje zdravstvenih storitev in programov, v resnici nima partnerskega predznaka, saj moč strokovnih argumentov vedno znova izničijo argumenti moči, za katere se zdi, da imajo na koncu en sam imenovalec: politiko, ki v zdravstvu nima kaj početi. O spornih vprašanjih vedno odloči vlada. <p/> Združenje zdravstvenih zavodov predlagalo aneks k splošnemu dogovoru ... <p/> Zato je Združenje zdravstvenih zavodov Slovenije predlagalo sprejetje aneksa številka ena k splošnemu dogovoru za to leto. V zvezi s preobremenitvami v ambulantah družinske medicine v osnovnem zdravstvu, kjer zdravniki v nekaterih zdravstvenih domovih napovedujejo odpoved pogodb o zaposlitvi, saj druge rešitve ni na obzorju, je omenjeno združenje predlagalo rešitev, povsem primerljivo z nedavno sprejetimi sklepi letne konference sindikata zdravnikov in zobozdravnikov Fides. Tako predlagani aneks pravzaprav precej presenetljivo na isti breg postavlja zdravnike, njihove sindikate in menedžment zdravstvenih zavodov. <p/> Združenje je namreč predlog pripravilo v skladu s sporazumom o začasni prekinitvi stavkovnih aktivnosti, ki sta ga podpisala sindikat Fides in vlada – in ki je že veljal v splošnem dogovoru za pogodbeni leti 2017 in 2018. Po tem sporazumu zdravniki, ki delajo na primarni ravni, lahko odklonijo opredeljevanje novih zavarovanih oseb, ko dosežejo obremenitev slovenskega povprečja glavarinskih količnikov po posameznih specialnostih, medtem ko zdravniki družinske medicine in pediatri lahko opredeljevanje novih zavarovanih oseb odklonijo, ko dosežejo obremenitev 1895 glavarinskih količnikov. <p/> Združenje zdravstvenih zavodov je predlog aneksa pripravilo v skladu s sporazumom o začasni prekinitvi stavkovnih aktivnosti. <p/> ... upravni odbor ZZZS pa je predlog zavrnil <p/> Za tak korak se zdravniki lahko odločijo, če pri delodajalcu niso izčrpane vse kadrovsko-organizacijske možnosti, ki bi omogočile opredeljevanje zavarovanih oseb – razpisi za nove zaposlitve, predlog potreb po novih specializacijah, sklepanje podjemnih pogodb z zdravniki, tudi z upokojenimi, preusmerjanje polnoletnih zavarovanih oseb od pediatra k družinskemu zdravniku ... <p/> Toda upravni odbor ZZZS je na včerajšnji seji predlog za urgentno vključitev te možnosti v splošni dogovor za to leto zavrnil. Zdaj smo v slovenskem zdravstvu v situaciji, ko manevrirnega prostora – za zdaj v družinski medicini, vendar se podobne zgodbe odvijajo tudi v drugih vejah medicine – praktično ni več. In ker na ta resni, kompleksni problem ne opozarjajo le zdravniki ali medicinske sestre in njihovi sindikati, ampak zdaj celo menedžment zdravstvenih zavodov, je to znak, da obstoječi sistem v resnici ni in ne more biti več zagotovilo za vzdržno, kakovostno, strokovno, celovito in varno delovanje zdravstvenega varstva – znak, na katerega se je nujno treba odzvati in sprejeti takojšnje ukrepe za sanacijo nastalega stanja. <p/> Upravni odbor ZZZS je predlog za urgentno vključitev te možnosti v splošni dogovor za to leto zavrnil. <p/> V združenju so prepričani, da je dogovor med vlado in sindikatom Fides, zapisan v sporazumu o začasni prekinitvi stavkovnih aktivnosti, treba upoštevati – če bi bilo v tem smislu treba spremeniti časovnico glede doseganja ciljnega normativa, pa bi podpisniki sporazuma morali obnoviti pogajanja in dogovor oblikovati na novo. Kaj torej sledi – razen napovedanih aktivnosti zdravnikov v osnovnem zdravstvu? <p/> "Težko razumemo, da upravni odbor ZZZS nasprotuje temu, kar je v resnici že dogovorjeno, podpisano in sprejeto" <p/> "Težko razumemo, da upravni odbor ZZZS nasprotuje temu, kar je v resnici že dogovorjeno, podpisano in sprejeto. Zdaj se ponuja nekaj možnosti. Ena je nadaljevanje s postopkom, povezanim z aneksom, vendar je tovrstno iskanje rešitve dolgotrajno, zavleče se lahko vse do jeseni. Obstaja pa tudi drugačna pot. Novi minister za zdravje se bo s temi problemi moral spopasti takoj po imenovanju – in ni nemogoče, da partnerji, ki se dogovarjamo o vsebini splošnega dogovora, ne bi zmogli oblikovati usklajenega, lahko tudi novega predloga za olajšanje pereče situacije, ki smo ji priča v tem trenutku. Lahko zagotovim, da bo združenje kooperativno, saj želi prispevati k razumni rešitvi – če pa se bomo znašli v situaciji, v kateri bodo prevladala čustva in drugi motivi, pa bo rešitve težko najti," je v pogovoru za zdravstveni portal povedal Marjan Pintar, direktor združenja zdravstvenih zavodov. <p/> In kakšno je vaše sporočilo novemu ministru za zdravje Alešu Šabedru? <p/> Kaj pričakujete od novega ministra za zdravje Aleša Šabedra? Vaše predloge in zahteve zapišite v komentarje na naši facebook strani. Ko se jih bo nabralo dovolj, jih bomo strnili v knjigi, ki jo bomo kot civilno pobudo za nujno ukrepanje na področju zdravstva izročili ministru.


Član Judo kluba Drava Klemen Ferjan je ta konec tedna nastopil na tekmi svetovnega pokala v judu na Samoi, v kraju Apia, kjer je kot edini predstavnik zastopal barve slovenske reprezentance. V kategoriji do 81 kg je nastopilo 12 tekmovalcev. V prvem kolu je bil, v drugem mu je namenil tekmovalca iz Nove Zelandije Pavliniča, letošnjega udeleženca Svetovnega prvenstva v Rio de Janieru in nosilca več medalj iz svetovnih pokalov. Klemnu je uspel met za sedem točk, nato končni prijem, iz katerega se je Novozelandec rešil. Vendar je Klemnu iz reševanja nasprotnika uspelo zaključiti akcijo z davljenjem. Tako je priboril prvo zmago. Nato se je v polfinalni borbi pomeril z Avstralcem Boughlanom in ga učinkovito premagal z " ipponom " že v prvi polovici borbe. Pred njim je bila le še finalna borba, v kateri je bil njegov nasprotnik Novozelandec Mark Brewer. Tekmovalcu Drave je tudi v finalu uspelo uspešno zaključiti borbo z " ipponom ", metom za 10 točk. <p/> " Dobro sem treniral in se pripravljal na to tekmo. Nasprotniki so bili suvereni, moral sem dati vse od sebe, ampak se je splačalo, " je s širokim nasmehom povedal Ferjan.


Adventni čas je čas pričakovanja. Pred nami je priprava na letošnji božič. Priprava pa zahteva neko sodelovanje in našo angažiranost. Ne pričakujemo križem rok. Tako se obnašajo samo otroci, ki ne vedo, kaj bi počeli in se zato dolgočasijo. Če se hočem osebno pripraviti na praznik in tudi od praznika največ odnesti, potem si moram narediti program, kaj bi rad dosegel in se nato truditi, da bi zastavljene cilje zares dosegel. Ne bom se zaustavljal ob tistih, ki jim božič pomeni samo lep družinski praznik, ko so več doma, ko se obdarujejo, ko si morda skupaj privoščijo božične počitnice na belih strminah, vendar jih za praznike ne bomo videli v cerkvi, ker nimajo vere oziroma menijo, da so naredili že dovolj s tem, da so doma postavili smrekco in umetniške jaslice. Stvari, ki nimajo nobene povezave s krščansko vero, puščam ob strani in se bom raje zaustavil ob slovenskem tradicionalnem božičnem praznovanju. Kakšne cilje si lahko postavim v pripravi na božič? Za nekatere bo božič praznik, ko bodo obujali spomine na stare čase, ko bo v ospredje stopila misel na otroštvo in čas, povezan s starši in družinsko tradicijo. Zato bodo postavili jaslice in božično smrekco, po stari navadi bodo blagoslovili prostore, kaj zmolili in si privoščili dobro večerjo. Ob polnoči se bodo verjetno udeležili polnočnice. To bo zares lepo oživljanje stare tradicije in marsikomu bo prijetno pri srcu. Ob tem oživljanju starih običajev in tradicije, se mi zastavlja vprašanje: Kakšno korist mi bo to prineslo? V kolikšni meri me bodo ti stari običaji spremenili in predrugačili? Kaj mi bo takšna priprava na božič prinesla kot novost, da bo moje vsakdanje življenje drugačno, bogatejše, mirnejše in bolj smiselno. Lepi stari običaji so vsekakor potrebni, ker govorijo o našem zgodovinskem spominu, ki je potreben in se ga ne smemo sramovati. Lepi običaji so bogastvo naroda, zato je prav, da jih ohranjamo in oživljamo. Vendar se mi zdi, da to ne bo vneslo v moje vsakdanje življenje tiste nove stvari, ki me bodo izzvale, ker mi bodo ponudile novo vsebino, ker bodo zahtevale od mene, da v adventno pripravo na božič vnesem novosti, ki so del mene, povezane z mojim razmišljanjem in čutenjem. Tako božični prazniki ne bodo več samo lepa stara folklora, ampak bodo imeli pridih sodobnega, mojega osebnega življenja. Analitiki ugotavljajo, da človek, še prav posebej zahodnjak in s tem tudi slovenski človek, vedno bolj izgublja svojo dušo, ker je dovolil, da ga je materializem tako potegnil vase, da se ga več ne more otresti. Materializem je kot strašna anakonda, kača, ki se ovije okoli žrtve in jo stisne, da se ta ne more več rešiti iz njenega objema. To kačje stiskanje je iz trenutka v trenutek hujše, saj žrtvi polomi kosti in na koncu se vsa onemogla zaduši. Za bolj svobodno človeka vredno življenje se je treba rešiti iz tega objema in materializmu postaviti mejo. Zavedati se moramo, da denar ne sme biti naš gospodar, ampak ravno nasprotno, mi mu moramo gospodovati, mi moramo potrošništvu postaviti mejo. Adventna priprava na božič je zato najprej v tem, da naredim skrbno analizo svojega običajnega življenja. Jasno moram videti in oceniti svoja hotenja in pričakovanja, a hkrati se moram zavedati tudi svojih meja in svojih zablod. Oboje je treba dati na tehtnico in videti, na katero stran se tehtnica nagne: če je negativnih stvari preveč, je treba takoj ukrepati. Vsako zavlačevanje vodi samo v vedno hujše odtujevanje od sebe, od bližnjih in od Boga. Vsako vztrajanje v negativnih stvareh vodi v vedno večjo odvisnost. V določenem trenutku je treba samemu sebi dopovedati, da je prišel čas, da se znebiš vsega tega, kar te bremeni, ti jemlje svobodo in ti škoduje. Vse to je treba odstraniti in si jasno in glasno reči: »Zakaj bi samemu sebi škodoval! Tega nočem več gledati! « Močno voljo, ki se ob tem prebudi, je potem treba vsak dan bolj okrepiti. Treba je računati z Bogom, treba je računati z močjo molitve, predvsem pa je treba poglobiti vero. Samo kdor verjame v Boga, se je potem sposoben vreči v božje naročje, priznati svojo krivdo in grehe in odpustiti najprej sebi in nato bližnjemu. To je edini način, kako lahko prečistimo samega sebe in se osvobodimo preteklosti, ki nas pritiska k tlom in nam ne pusti svobodno dihati. Najprej je treba odpustiti sebi, si pridobiti spoštovanje in zaupanje, da potem lahko odpustimo tudi našim bližnjim in se končno spravimo z Bogom. To je edina pot, da bomo bolj svobodno zadihali. Vsako iskanje kakšnega drugega sredstva, ki ne upošteva človekovo krivdo in očiščenje le-te z božjim odpuščanjem in usmiljenjem, je obsojeno na propad. Zato ne nasedajmo različnim internetnim ponudbam, ki obljubljajo hitro rešitev. To je samo zapravljanje denarja brez pravega učinka. Zakaj se ne bi raje bolj oklenili Boga, ki zase ne zahteva nobenega plačila. Njegova ljubezen je zastonj, vse, kar od njega prejmemo, je zastonj. Zakaj ne bi izkoristili te možnosti, ki nam je dana. Zakaj ne bi iz svojega življenja naredili nekaj lepega, na kar bomo vedno ponosni in tudi drugi bodo zaradi naše spremembe bogatejši. Predvsem pa je treba upoštevati to, o čemer nam je v prvem berilu govoril prerok Jeremija: »Pridejo dnevi, ko izpolnim obljubo! « Bog se namreč drži svoje zaveze: kar on obljubi tudi izvrši. Morda tega ne vidimo v svojem življenju, ker Bogu še nismo dovolili, da bi vstopil in naredil v našem življenju pravi red. Morda smo se preveč zanašali nase in na svoje sposobnosti, zato ne prepoznavamo čudežev, ki se dogajajo tudi danes. Morda nas je denar tako premamil, da smo vse stavili na to edino karto, zato se stalno bojimo in trepetamo pred tem, kaj se bo zgodilo z našimi prihranki, ki jih je recesija zelo oklestila. Da, tega strahu se je treba znebiti in svoje zaupanje graditi na novih temeljih, ki jih molj ne uniči. Danes se torej podajamo na pot priprave na letošnji božič. Naj bo ta praznik zares izziv za vsakega, da bi bil letošnji božič drugačen. Kristus je prišel kot odrešenik, da bi nas prerodil, da bi lahko postali novi ljudje. Za vsakega od nas je torej sedaj priložnost, da se to zgodi. Tukaj ni kakšne izjeme. Tudi zame je ta praznik izziv, pa čeprav so mi morda teoretično stvari bolj jasne. Teorija namreč ni življenje. Zato morata priprava in sam praznik pustiti posledice na našem čustvenem področju, v odnosu do življenja in vsega, kar nas obdaja. Ko se bo to zgodilo, bomo zares gledali na božič precej drugače. Vsekakor je res, da je božič najbolj romantični praznik od vseh cerkvenih praznikov, vendar mora v naše življenje prinesti tudi novo vsebino. Zato pogumno vstopimo v adventni čas in ga izkoristimo za svojo osebno prenovo in tudi prenovo naše župnijske skupnosti. <p/> Kontakt <p/> Duhovna misel


Javni razpis za izbor kulturnih programov, ki jih bo v letu 2012 sofinancirala Mestna občina Maribor <p/> Mestna občina Maribor objavlja javni razpis za izbor kulturnih programov, ki jih bo sofinancirala v letu 2012 <p/> (programski razpis JRPJI-KUL-2012) <p/> Predmet razpisa je izbor celoletnih in za daljše obdobje načrtovanih javnih kulturnih programov (v nadaljevanju: programov), ki jih bo v letu 2012 Mestna občina Maribor sofinancirala na področjih časopisno založniške dejavnosti in neprofitne knjižne dejavnosti, umetniških programov in kulturno družbenih praks (vrhunski umetniški programi, neformalni kulturni programi, nove kulturne prakse, kulturna ustvarjalnost mladine) ter nekomercialne medijske dejavnosti in kinematografske dejavnosti. Javni razpis je namenjen ohranjanju in razvoju za mesto pomembnih kulturnih programov, ki niso vključeni v programe javne službe oziroma v dejavnosti javnih zavodov na področju kulture. Upravičene osebe, ki lahko podajo vloge za sofinanciranje kulturnih programov v javnem interesu iz sredstev tega razpisa, so kulturne organizacije s statusom pravne osebe s sedežem v Mestni občini Maribor in so ustanovljene kot društvo, zasebni zavod ali zasebna ustanova, oziroma so gospodarske organizacije, ki so registrirane za izvajanje kulturnih dejavnosti na razpisnih področjih. Končna višina sredstev v letu 2012 za sofinanciranje programov v javnem interesu, ki bodo izbrani v postopkih tega razpisa, bo določena s posebnim sklepom župana, izdanim po sprejetju proračuna Mestne občine Maribor za leto 2012. Razpis se prične 20.1.2012 in se zaključi 20.2.2012. Besedilo razpisa je objavljeno v priponki. Dodatne informacije v zvezi z razpisom dobite na Uradu za kulturo in mladino Mestne občine Maribor, Slovenska 40, 2000 Maribor: Bojan Labovič (tel. 02 2201-291, e-pošta: bojan.labovic@maribor.si.


Iz sodne prakse: Dovoljenost revizije 05.10.2015 Če tožeča stranka ne navede vrednosti spornega predmeta za vsak posamezen zahtevek, temveč navede le skupno vrednost, po ustaljeni sodni praksi ne zadošča za dovoljenost revizije. <p/> Sodišče prve stopnje je zavrnilo tožbene zahtevke, da so tožene stranke dolžne skleniti s tožnikoma prodajno pogodbo, na podlagi katere jima bodo prodale nepremičnino, tožnika pa sta dolžna tožencem plačati še neplačani del kupnine. Tožnika sta hkrati zahtevala, da so mu tožene stranke dolžne izročiti nepremičnino v posest, do izročitve pa plačevati mesečno uporabnino. <p/> Sodišče druge stopnje je pritožbo tožečih strank zavrnilo in izpodbijano sodbo sodišča prve stopnje potrdilo. Zoper pravnomočno sodbo sta tožeči stranki vložila revizijo, v kateri sta uveljavljali vse revizijske razloge in predlagala spremembo izpodbijane sodbe, da se pritožbi ugodi, sodbo sodišča prve stopnje razveljavi ter zadevo vrne sodišču prve stopnje v novo sojenje. <p/> Revizija ni bila dovoljena. Tožnika sta v tožbi uveljavljala tri zahtevke zoper tri toženke. Zahtevek na sklenitev prodajne pogodbe in na izročitev nepremičnine sta nedenarna zahtevka, pri katerih je pravica do revizije odvisna od vrednosti spornega predmeta. Ne glede na določbo 2. odstavka 41. člena Zakona o pravdnem postopku (ZPP) se vrednost izpodbijanega dela pravnomočne sodbe ugotovi s seštevkom vrednosti posameznih zahtevkov oziroma delov teh zahtevkov, ki so še sporni, kadar je odločitev o reviziji odvisna od rešitve pravnih vprašanj, ki so skupna za vse navedene zahtevke, ali če so posamezni zahtevki med seboj tako povezani, da je odločitev o posameznem zahtevku odvisna od odločitve o drugem zahtevku (5. odstavek 367. člena ZPP). Vendar pa v primeru prvih dveh zahtevkov (na sklenitev prodajne pogodbe in izročitve nepremičnine) ne gre le za objektivno kumulacijo, pač pa tudi za subjektivno. Tožene so namreč tri toženke. <p/> Če se zahtevek uveljavlja zoper več tožencev, je dolžnost tožnika, da v skladu z 2. odstavkom 41. člena ZPP navede vrednost spornega predmeta za vsakega toženca posebej in ne za vse tožence skupaj. Če tožnik ne ravna tako in v takšnem primeru navede le eno vrednost spornega predmeta za vse tožence skupaj, gre za t.i. nediferencirano vrednost spornega predmeta. <p/> Toženci niso enotni sosporniki, saj niso v taki materialnopravni skupnosti, da bi bila možna le enaka odločitev za vse tri. Ker so solastniki in s svojim solastniškim deležem na nepremičnini lahko samostojno razpolagajo, so toženci navadni sosporniki v smislu 2. točke 1. odstavka 191. člena ZPP, zato seštevanje vrednosti po prvem odstavku 41. člena v zvezi s 5. odstavkom 367. člena ZPP v takem primeru ne pride v poštev. <p/> Poleg tega sta tudi tožnika navadna sospornika, saj zahtevata sklenitev pogodbe in izročitev v posest vsak zase skladno z solastniškim deležem. Glede na sosporniška razmerja na obeh straneh je vrhovno sodišče ugotovilo, da je zahtevkov, od katerih vsak lahko deli ločeno pravno usodo, šest. Dovoljenost revizije bi se zato presojalo po vrednosti vsakega posameznega zahtevka. <p/> Ker pa tožnika nista navedla vrednost spornega predmeta za vsak posamezen zahtevek, temveč je bila navedena le ena, skupna vrednost (135.000 evrov), gre za nediferencirano navedbo vrednosti spornega predmeta, ki po ustaljeni sodni praksi ne zadošča za dovoljenost revizije. Ni namreč mogoče ugotoviti, na katerega od tožnikov in na katerega od tožencev se v tožbi navedena skupna vrednost spornega predmeta nanaša, tako da je položaj enak, kot če vrednost spornega predmeta sploh ne bi bila navedena, kar pa pomeni, da revizija ni dovoljena. Ker tudi vrednost denarnega zahtevka ni presegala mejne vrednosti 40.000 evrov, revizija tudi v tem delu ni dovoljena. V skladu z določbo 377. člena ZPP je revizijsko sodišče nedovoljeno revizijo zavrglo.


Renče med prvo svetovno vojno <p/> Ujet trenutek rušenja zvonika renške cerkve med prvo svetovno vojno leta 1916. Avstrijsko vrhovno poveljstvo je odločilo, da je treba cerkveni zvonik v Renčah in dimnike okoliških opekarn porušiti, da ne bi služili Italijanom kot orientirna točka. Časopis > Slovenec <p/> Po padcu Gorice v šesti soški bitki 9. avgusta 1916 so se Renče znašle v neposredni bližini vojnih operacij na Soški fronti. Avstro-ogrska obrambna črta je potekala le nekaj kilometrov stran od Renč: preko hriba sv. Marka nad Šempetrom, vrtojbenskih in Biljenskih gričev, pri Mirnu je prečkala reko Vipavo in se mimo Mirenskega gradu povzpela na Kras. Italijani so se preko sorazmerno nizkih gričev hoteli prebiti v Vipavsko dolino. Na Renče je vsak dan padlo več granat, vas se je počasi začela spreminjati v kup ruševin. ... <p/> Renški trg med prvo svetovno vojno. Na hišah in cerkvi so vidne posledice bombardiranja. <p/> Tisti prebivalci, ki se do tedaj še niso podali v begunstvo, so morali rodne kraje zapustiti v največji naglici. Iz tedanjega časopisja izvemo, da so bivali po raznih krajih (Ljubljana, Novo mesto, Zagorje ob Savi, Loidelstahl na Nižjem Avstrijskem, Hollern, Gertaus in Pachfurt v okraju Bruck ob Litvi), in taboriščih (Wagna, Bruck, Steinklamm, Mlatz na Češkem) v tedanji avsto-ogrski monarhiji. <p/> Notranjost renške cerkve po rušenju zvonika 1916. <p/> Tudi cerkvena in posvetna oblast se je morala seliti. Od avgusta do oktobra 1916 je renški župnik Valentin Pipan uradoval v Vižmarjih pri Št. Vidu nad Ljubljano. Županstvo Renče je imelo oktobra 1916 svoj sedež na Rimski cesti v Ljubljani, od maja do oktobra pa v Št. Vidu nad Ljubljano. V decembru 1917 je bilo županstvo začasno v Ajdovščini, tudi župnik Valentin Pipan se je preselil iz Renč v Vedrijan. <p/> Pogled na Renče iz zvonika proti severu. V ozadju na levi se vidi tudi takratni most čez Vipavo. Posnetek je bil narejen preden so zvonik porušili. <p/> Rušenje opekarniškega dimnika v bližini Renč med prvo svetovno vojno <p/> Fotografije Renč v času prve svetovne vojne in spremne informacije, prikazane na tej in naslednjih straneh, je prispeval Simon Kovačič, Društvo Soška fronta Nova Gorica. Fotografije so bile predstavljene na razstavi: Renče in goriški Kras v prvi svetovni vojni januarja 2004 v Renčah.


Javni razpisi <p/> Javni razpis za podelitev priznanj Občine Logatec za leto 2018 <p/> Na podlagi 12.–15. člena Odloka o priznanjih Občine Logatec in o priznanjih župana občine Logatec (Logaške novice, št. 4/01 in 11/08) Komisija za priznanja objavlja <p/> R A Z P I S <p/> za podelitev priznanj Občine Logatec za leto 2018 <p/> Občina Logatec bo ob občinskem prazniku na slavnostni seji občinskega sveta na predlog Komisije za priznanja podelila priznanja po Odloku o priznanjih Občine Logatec in o priznanjih župana Občine Logatec. <p/> Priznanje Častni občan Občine Logatec se podeli posamezniku za izredno pomembne dosežke na ekonomskem, znanstvenem, kulturnem, razvojnem, vzgojno izobraževalnem, športnem, humanitarnem ali drugem področju, s čimer je posameznik izjemno prispeval k razvoju, ugledu in uveljavljanju občine Logatec doma ali v svetu. Priznanje Častni občan se lahko podeli tudi tujcu. <p/> Spominska plaketa z znakom se podeli za izjemne uspehe in dosežke in kot spodbuda za nadaljnje ustvarjalno delo. Spominsko plaketo lahko prejmejo posamezniki, skupine občanov, društva, pravne osebe oziroma organizacije. <p/> Listina Občine Logatec se podeli za posebne uspehe in dosežke v zadnjem obdobju in kot spodbuda za nadaljnje ustvarjalno delo na družbenoekonomskem, znanstvenem, tehničnem, kulturnem ali drugem področju ustvarjalnosti in dela, ki ima poseben pomen za razvoj in napredek občine Logatec. Listino Občine Logatec lahko prejmejo posamezniki, skupine občanov, društva, vse pravne osebe oziroma organizacije. <p/> Pobudniki za podelitev nagrad so lahko občani občine Logatec, skupine občanov, stranke, župan, krajevne skupnosti, podjetja in druge organizacije ter skupnosti. Predlog za priznanja občine mora vsebovati: - podatke o predlagatelju, - vrsto predlaganega priznanja občine, - podatke o predlaganem prejemniku priznanja, - obrazložitev predloga, - dokumente, ki potrjujejo dejstva iz obrazložitve. <p/> Rok za prijavo predlogov je do 3. 5. 2018, do 10. ure, v sprejemni pisarni Občine Logatec ali po pošti, vključno z datumom 3. 5. 2018. Predlogi morajo biti podani na ustreznih obrazcih, ki so sestavni del razpisne dokumentacije. <p/> Razpisna dokumentacija je na voljo v sprejemni pisarni Občine Logatec, Tržaška cesta 50 A, Logatec in na spletni strani www.logatec.si. <p/> Predlogi naj bodo poslani na naslov: Občina Logatec, Tržaška cesta 50 A, 1370 Logatec, v zaprtih ovojnicah z oznako "Razpis – priznanja Občine Logatec – Ne odpiraj". Na hrbtni strani ovojnice mora biti naveden naziv oz. ime predlagatelja, njegov sedež in poštni naslov. <p/> Štev.: 094-2/2018-1 Datum: 5. 2. 2018 <p/> KOMISIJA ZA PRIZNANJA PREDSEDNICA Viktorija OSOLNIK KUNC l.r.


Mnogim se je s tem odkotalil FB kamen <p/> Mnogi, ki uporabljajo Facebook v poslovni namen, so se znašli v slepi ulici, ki se je imenuje Facebook zasebni profil. Ta je namreč namenjen zasebni komunikaciji, za komercialne namene pa je prepovedan. In uporabniki velikokrat to opazijo prepozno, običajno takrat, ko ne morejo več dodajati novih prijateljev. Teh je na zasebnem profilu lahko največ 5.000. <p/> In zabave je konec! Novih uporabnikov ne moremo več dodajati, tvegamo tudi, da nas bo konkurenca prijavila zaradi nepravilne uporabe Facebooka in da bomo izgubili še tiste prijatelje, ki jih imamo. Običajno potem postavijo novo FB stran, a kaj ko je potrebno začeti od začetka in selitev prijateljev na stran ni ravno lahko delo. Vsak je pač raje prijatelj, kot oboževalec ;)


@ PJ. Na kratko bom ponovil odgovor na tvoj komentar: čestitke in veliko zdravja ti želim tudi v prihodnje. Zanima me ali si diagnozo “ hrom od pasu nazvdol ”, in ozdravitev že kje zapisal. To svoje pridobljeno znanje držiš pri sebi ali te zanima, da bi to podelil še s kom, ki se ukvarja s podobnim nerešljivim problemom. <p/> Pri meni je zadeva malo drugačna. Za zelo agresivno obliko raka z zelo slabo prognozo (gledano v odstotkih ozdravljenih) je zbolel družinski član. Nepričakovano se je zgodilo, da sem ji mesec dni, ko je čakala na operacijo delal terapije po postopku oz. tehniki, ki jo izvaja Zdenko Domančič in njegova ekipa. 30 dni po 2x na dan. Terapije sem delal izključno na njeno željo, težko razložim, kako je sploh prišlo do tega. Že tretji dan se ji je stanje začelo popravljati. Lahko je spet začela hoditi po stopnicah, prej tega ni več zmogla, celo zima je bila prehlajena, težko je dihala, težave s sinusi, kronično zamašen nos, vonjala ni že leto dni. Noben antibiotik ji ni več pomagal efektivno. V vmesnem obdobju, ko je čakala na operacijo (opraviti je morala še kar nekaj preiskav) ni prejemala nikakršnih zdravil za zdravljenje rakavega obolenja. Ko je bila operirana so ugotovil, da so od petih tumorjev štirje izginili, eden je pa iz velikosti 15 mm šel na velikost cca. 5 mm. Priznam, da nisem ošaben in ne vem, kaj nam je uspelo na dolgi rok. To bo pokazal čas. Jaz z terapijami še kar nadaljujem po nasvetu ljudi iz kroga omenjenega bioenergetika. <p/> Zato mi je zbudilo zanimanje tvoje opisovanje vpliva z energijskim tokom na bolano tkivo. <p/> @ David: kot sem že rekel in čutim, da sam spoznavaš, je tu nečimrnost lahko problem, ki ga je težko preseči. Zatorej bom rekel le sledeče: sklepati je, da stopate po pravi poti. Morda bi se izplačalo seznaniti še z vsebino, ki govori o stimuliranju delovanja hipofize. <p/> @ david: ne vem, če sva se prav razumela. Si predstavljam, kako ti je v situaciji, v kateri si … Tudi mi smo se tri leta nazaj srečali z diagnozo rak pri najmlajši v družini. Na žalost takrat še nisem poznal terapije, ki je raziskovana v 60.-ih letih in je dosegala menda odlične rezultate. <p/> Kot sem rekel, v grobem je šlo za (elektromagnetno) stimuliranje delovanja hipofize. Na podlagi tega so se tvorila telesca, ki so se prehranjevala z malignimi celicami, s katerimi se je tumor zmanjševal. Obenem so po drugi strani inhibitorji zavrli razvoj oz. probrazbo matičnih celic v maligne … <p/> Žal se nisem spuščal v podrobnosti. a če bi imel še eno možnost, bi se. Mi smo se namreč od najmlajše v družini pred letom dni poslovili. Domnevam pa, da gre pri tem kar opisuješ, ravno za ta model zdravljenja. <p/> David, zdaj pa previdno: P.J. očitno prinaša začimbe, ki jih jed ne potrebuje, da te najprej tika, potem pa piše o tem, da gre sklepati za množico, ki bi naj stopala po pravi poti. S tem ti postajaš posrednik informacij še za druge in ne več le zase (pač različna stopnja odgovornosti …). <p/> Jaz vajinega dialoga nisem spremljal in pojma nimam, za kaj gre … a ob podobnih prehodih z ednine na množino sem po naravi previden. <p/> Aha, ta post je odstrnil del komunikacije – a kar se mene tiče, še vedno velja, da naj bi človek v svojem imenu pač dajal delno drugačne informacije, kot če jih daje v imenu skupine (čeprav gre za isti skupni projekt česarkoli). <p/> @ niko: hvala za opozorilo. Uporabiti bi bilo treba dvojino. Se posipam s pepelom za to napako. <p/> Glede odgovornosti pa ti moram pritrditi. V skrbi za bolnika smo (vsak posamič, ki to vlogo sprejme – da ne bo spet tžav z interpretacijo) na tem, da prevzamemo (spet vsak posamič) polno (so) odgovornost za izid. <p/> P.S.: Morda še pojasnilo zakaj prehod iz ednine na množino (oz. glede na napisano, pravilneje – dvojino). <p/> Pri večini zdravljenj nastopa bolnik in terapevt. Potek zdravljenja in ozdravljenje je odvisno tudi od bolnika in ne samo terapevta. Odtod stavek, da oba (vsi vpleteni), sodeč po opisanih rezultatih, stopata (stopate) po pravi poti. <p/> @ PJ. Zdaj razumem. Vidim, da imaš za sabo kar nekaj težkih preizkušenj. Dejansko je ta tehnika, ki jo uporabljam jaz delo Zdenka Domančiča. Osebno mislim, da s to terapijo celostno delujemo na imunski sistem bolnika (sam sem to videl na več bolnikih že po nekaj dneh) in da se telo lahko (ali pa tudi ne, odvisno je seveda tudi od stanja pacienta) odzove pozitivno in se lažje bori z bolezenskim stanjem. Čeprav že samo polaganje rok vpliva na to, da se rakave celice ne počutijo dobro. Sicer pa, če te zanima več, pojdi na youtube in vtipkaj ime omenjenega bioenergetika, tam je marsikaj povedano in tudi raziskave so bile narejene na različnih institucijah po Slovenije (jozef stefan, mislim da tudi na onkoloskem) … <p/> @ Niko, hvala za skrb, me pa ne skrbi več za to, če me kdo po krivici kam grupira ali meče v nek koš. Na blogih so me zmerjali že z vsem mogočim od janšista, desničarja, do zaresovca, levičarja in tako naprej <p/> @ Niko, saj ne zamerim, nikomur. Vsi smo samo ljudje, zato so pa zamere na blog nivoju absurdno debilno smešne. Kar na koncu postane kruto, če te nekdo kar naprej obrekuje in zmerja. Pa vendar absurdno, če je vzrok “ virtualen ” <p/> Ne rečem, da jaz tudi kaj ne zamerim, pa še kako zamerim, vendar mora biti povezano z večjo količino denarja, časa in posledično nedoseženimi planiranimi cilji. <p/> Človek, pa saj ti nisi koga discipliniral – si se le branil. Niti o prekoračenem silobranu ni bilo govora. , <p/> Tam nekje tu med starejšimi posti je zapisano, kako je prišlo do tega, da sem Dajano dal v spam (etovanje) in nima več dostopa na ta blog – edina in res mi ni bil namen kogarkoli zatirati na tak način, a pri njej vse normalne solucije odpadejo (ženska zganja polucije povsod in povsem brez vzroka). Ona razume šele tisti korak preveč proti prepadu. <p/> Ta link sem pozabila pustiti tu, pod tem naslovom, ki je bil povod, da se je razvrstilo ze do konca zdolgocaseno in predvidljivo klisejsko papagajstvo z opaznimi pojavi demence blogerke Dajane in gospoda, ki suvereno obvlada poznavanje in funkcioniranje prasicjih egov, gospoda Ervinatroja. <p/> naj vam bo v zabavo, toliko reklame, kot sta mi jo na siolu napravila onadva, mi je ni nihce! <p/> werner, najbrz si se zelo mlad, sklepam po naivnih evforicnih sklepih, hehe … <p/> meni je pa tole čudno: v vseh ameriških filmih kot rusi nastopajp američani – no včasih kakšen Yugos V hipu vsi “ rusi ” govorijo angleško <p/> in potem naredijo film tako, da Rusi izpadejo bebci ——————– podobno je s komentatorji na netu … …………………… . poduk: za mene je “ pameten ” tisti, ki mi da zaslužiti in mi to tudi plača – vsi ostali pa so mi balast, ki se ga otresam <p/> Ti ne veš, moji učitelji pa vedo, da je v meni toliko tega kar počnem – čisto iz sebe, ne da bi koga brala, oponašala ali kamorkoli hodila po znanje … , grem rada le na preizkus tega, kar je v meni. In dobim potrditve. <p/> Draga Dragica, ************ guspa, ki naju / nas tako rada omenja pogreša = bo in lbezen. To je dejstvo. ****** = bo dobi, če ma frajerja (omenja kar nekaj tipov iz življenja), lbezen pa tako, da bi se ji vsi klanjali in naj bi bilo po njeno. *************** Sama guspa pa ne naredi nič, da bi od tega kaj bilo. Ker je sovražna in labilna. Niti Abraham ji ne pomaga! ! Morda ji bom pa jaz – saj delam vse z ljubeznijo. Tudi njej bom izkazala ljubezen. Na malo drugačen način. ******************** Pravzaprav se mi smili. Odrinjena je od vseh, od katerih je kaj pričakovala. A zato si je sama kriva. Ko bo spoznala, da dela krivico neštetim ljudem, s tem, da jih obrekuje in širi laži o njih, bo na pravi poti, da spozna ljubezen. ************************************************** In ko bo prišla do tega, sem jaz prva, ki jo bom objela. Obljubim. *************************************************** P.S. če hoče človek kaj dobiti, mora tudi dati. In če želi človek dobiti ljubezen, jo mora tudi dati. *************************************** Če pa človek seje sovraštvo, dobi nazaj samo sovraštvo. ********************************************* In tu je guspa enormna. ******************* Pamet jo bo srečala, ko bo spoznala kaj je res ljubezen. ******************************************** <p/> Draga moja Dragica, reklama je pa samo v korist, hehe in ne v škodo. ************************************** Mnogo ljudi me želi spoznati, in tudi tebe, pa NIkota, prav zaradi tega, kar se o nas piše. kar je za nas plus. ********************************* In kdor želi imeti jasno in čisto sliko, pa ogledalo, pride do nas, a ni res? In potem spoznavamo same krasne ljudi. Kar je zlata vredno. <p/> Draga gospa Vlatka: od ČE in KO ne bo ne hrane in ne pijače … KO / ČE in KO predolgo ne vzklijeta. In pri oni dragi gospici ti lahko garantiram, da nikoli ne bo nič. Malo strahu, nekaj blatenja – potem se ji pa nos navadi na novi smrad. <p/> Ti se pa le pojdi dobrotnika, dokler ne bo na tuj račun (veš, tudi to, ko je v takem primeru nekdo potrpežljiv, uvideven, toleranten etc. je pošteno le, dokler žalitve letijo na njegov račun: biti strpen do piromanov, dokler požigajo pri sosedu, pa ni strpnost …). <p/> Izredno lepo napisano in občudovanja vredno. Meni je privzgojeno, da ob spoznanju iz sebe poiščem tudi zrno resnice skozi branje, zatorej sem obsojen na plagiatorstvo v vsem, kar prepoznam kot dobro. <p/> Učitelj, ki mi je predajal znanje me je pred nekaj leti po 25-ih letih učenja zapustil, po tem ko mi je dal vedeti, da se je od mene naučil dovolj, da čuti, da je izpolnil nalogo in zapusti ta svet. Tako nadaljujem poslanstvo učenca in znanje vsrkavam od vseh uka željnih.


natančno relacijo poti (npr. sedež LJ – CE – MB – LJ kadar je pot npr v dva kraja) <p/> opredelitev vozila (službeno in reg.št. zasebno) <p/> datum in ura odhoda in prihoda <p/> navedba če je bil izplačan predujem <p/> opredelitev obračunanih dnevnic (št.+višina) <p/> navedba prevoženih kilometrov <p/> našteti dokumente ki so nalogu priloženi in dodatno dokazujejo obstoj službene poti <p/> podpis odredbodajalca <p/> podpis predlagatelja <p/> žig podjetja oz. podjetnika (če se seveda uporablja pri poslovanju). <p/> Opozorilo: <p/> V kolikor se v primeru davčnega pregleda pojavi dvom v resničnost nalogov lahko davčni inšpektor izloči stroške (kot davčno priznane). S tem se povzroči dvig davčne osnove (dobička) dvig davka in zamudne obresti. Prav tako pa lahko izplačila teh stroškov fizični osebi prekvalificira v druge prejemke iz delovnega razmerja kot posledica tega pa nastanejo še obveznosti za doplačilo dohodnine prispevkov in zamudnih obresti. <p/> Zato je zelo pomembno da so nalogi izpolnjeni (in obračunani) pravilno in da vsebujejo čim več prilog.


(24-10-2016, 20:02)jabolko Napisal: Armaforce...me veseli da si umaknu Losove krogle iz svoje spletne strani, bolje tako kot da se pogovarjamo preko odvetnikov. Sedaj ko vidim da ne trmoglaviš kot strela, mi pa prosim pošlji še krogle ti bova z Davidom po temeljitem preiskusu podala nepristransko oceno kvalitete iz prve roke... <p/> (16-01-2017, 21:11)jabolko Napisal: Sem kar pozabu na te Arma krogle...ugotovitve na brzino so pa take. Krogla ima trše jedro in posledično je bakrenega nanosa manj, Los je to opustu že pred časom in ima ravno obratno...Tolerance, teža v mejah normale, se pa prav na vsaki krogli v škatli, pozna odtis matrice na prehodu radiusa v konico to bo še za odpravit, Los je imel isti problem pa je sedaj rešen, kajti taka krogla ne more v tujino... Pri streljanju, polnjenju nič posebnega, seveda bi za kaj več rabu rest, ampak za ipsc niti ne...kot tip krogle RN čist ok izdelek. Cena krogel...zmaga Los, krepko <p/> In to je zate temeljiti preizkus o katerem si se vžigal eno stran nazaj? Ma dej... Od 25.000 šusov/letno človeka se pričakuje konkreten test, ne pa te pomije. <p/> mozakar nima cajta drugac ne bo dosegu 25.000 norme letos <p/> Drugače sem mesec in pol nazaj v paketu 124 grainskih LOS 9mm kugel, FP, našel cca 45 komadov 147 grainskih. Tako da se bo tudi veleopevani LOS moral še kaj naučit verjetno, če drugega ne, kako pakirat kugle. Cena za smrtnike po uradnih kanalih-> ne vem če zmaga LOS. 32€ proti 34€, pri Rebcu. <p/> Ja no saj ti piše če prebereš...ugotovitve na brzino ne vem kaj pričakuješ, bistvo je povedano nimam se namena s tem ukvarjat res... zakaj pa nebi sam poskusu <p/> Odlično ne...tudi ti se boš moral še marsikaj naučiti, do takrat pa kupuj Arma krogle.... <p/> Ne jih nisem kupil, če te že zanima. Sem dosti LOSa kupil že, in ga zaradi te napake ne bom nehal. Se zgodi pač. Ni pa treba biti kot ti pametnjakovič ko eno hvališ, verjetno dobiš zastonj cele tone tega. In sploh v temi Armaforce, ko je nekdo povprašal o teh kroglah, ne o LOSu. Mi pa gre firma LOS včasih na živce samo in izključno zaradi tvojih bedastih klobasanj. <p/> Samo hitra primerjava ene in druge je bila narejena, podal sem ugotovitve, če pa ti to razumeš kot hvaljenje ti pa ne morem pomagat, sto ljudi sto čudi <p/> Ja no, sej ti piše, če prebereš....si ti klobasal o temeljitem preizkusu ne jaz.Tko da ne na mene valit svojih sfailranih preizkusov. <p/> A pa si ti z celim svetom skregan, daj bodi kdaj malo pozitivca, kaj ti je človek, kaj bi sploh rad dokazal... podal sem svoje ugotovitve, napisal da se nimam namena s tem ukvarjat in ti predlagal da še sam kaj ugotoviš če ti je stvar v interesu..moj odgovor ti ni bil po volji, dal si mi minus dobil si vrnjenega...evo tako gre to v novem letu <p/> Mojster je podal edini pameten komentar. Ostali so krepko pod nivojem. Sem mislil, da je to značilno za jagre. Pa vidim, da nas posekate. Armaforce je naredil veliko napako z objavo LOSovih slik. To so pač marketinški prijemi modernih podjetnikov. Vsaka reklama je dobra, čeprav negativna. Naivno je misliti, da je bila to napaka. Če znajo krogle lepo zapakirati (odlična embalaža) potem bi jih znali tudi predstaviti strelcem. To delo je potem brezplačno naredil Tine. Zahtevate od Jabolka podroben test. Zakaj bi sploh konkurenca testirala njihove krogle? Saj ste sami vrhunski strokovnjaki tule na kupu. In še kratke hitre ugotovitve Jabolka spodbijate. Jaz sem vesel vsakega novega proizvajalca. Kupim pa tisto, ki mi odgovarja. Cenovno in po kvaliteti. Jaz nimam dilem. Jih imate vi? <p/> Ah lej sem ti povedal zakaj se ipsc smatra za kralja strelstva...zaradi doslednega spoštovanja pravil in takojšen DQ pri najmanjšem kršenju le teh...strelsko znanje posameznika tu nima nobene veze, strelci ki se teh tekmovanj udeležujejo so vsi kralji, kar si pravilno ugotovil, hvala hvala...znajo se z orožjem obnašat po sprejetih pravilih, ker drugače ne gre. Vem da je nekomu, ki ni bil na teh tekmah to popolnoma tuje, kako drugače razumeti objavo nesprejemljivega videa, kjer imaš pri polnjenju in praznjenju pištole prst na sprožilcu... Ps video je pod...[nastavljivi merki za rexsa] pa bi bilo bolje da ga ni... če te še kaj zanima, kar upraš ti bodo kralji pojasnili :)) <p/> Jabček če zelo dobro pogledaš prst ni na sprožilcu.. Tako da js ne vidim nič spornega..dobro poglej Prst ni bil na sprožilcu Drgač pa sem ti povedal da si ti edini "kralj" ki serje s tem da je IPSC oh in sploh.. Če bi pa streljal preciznjaka bi pa bila ta disciplina Kralj strelstva.. Glede Los-a...vidim da kdorkoli na trg pride s kroglami ga pljuvaš in serješ s neumesnimi komentarji..Za svoja leta bi se lahko bolj primerno obnašal..Raje bodi spoštljiv do drugih na trgu,ker če bi se David tako obnašal bi bila slika precej drugačna.. Včasih res mešaš drek po forumu in nekaj tumbaš pa bi bilo bolje da se ugrizneš za jezik.. Tako da malo razmisli če je tvoje ravnanje po "kraljevo".. To boš moral pa sam razmisilt.. <p/> (18-01-2017, 12:36)alojz1 Napisal: Jaz sem vesel vsakega novega proizvajalca. Kupim pa tisto, ki mi odgovarja. Cenovno in po kvaliteti. Jaz nimam dilem. Jih imate vi? <p/> Ti si že vesel,Jabček pa ni..Do sedaj je še vsakega spljuval in se obnaša kot da je pri Los-u big i batina.. Na žalost ne prenese da se tudi drugi trudijo in da bi na trg lansirali svoje krogle.. Ko je MiHec začel izdelovat svoje krogle je bilo isto..Samo Jabolko je mešal drek po forumu in se delal pametnega o kroglah..kot da samo Los ve kako se krogle delajo vsi ostali pa so luleki.. Dej no... Zato pa Tine nikoli ne boš naredil iz sebe nič,ker ne znaš sprejemati konkurence... Zmeraj boš le človek ki zna zelo dobro podjebavat folk,namesto da bi za svoja leta podal kako koristno informacijo.. <p/> 18-01-2017, 15:06 (Ta prispevek je bil nazadnje popravljen: 18-01-2017, 15:12 od alojz1.) <p/> Sandi, glede konkurence le tole. Vsak ima svoje favorite. Pri jagrih je tako, da stalno iščejo nekaj novega, boljšega. Skratka kroglo, ki vedno zadene pri tem pa ne poškoduje pečenke, divjad pa pade na mestu. In vsaka nova je najboljša dokler se ne zgodi..... Jaz imam dobre izkušnje tudi z obema drugima proizvajalcema pri nas. Če kdo vpraša za mnenje jih vedno pohvalim. Po moje so boljše kot tako opevane Barnesove TTSX. Sam pa že vse od začetka uporabljam LOSa. Pred kratkim sem kar daleč v gostem uplenil 80kg prašiča z njo. Padec na mestu. Zadetek skozi srce. Zakaj bi kupoval drage, če ima ta krogla vse kar rabim. Le zadeti je treba. Če pa streljam na papir pa tudi težko najdeš cenejšo in bolj natančno. In dokler bo tako bo ta krogla v moji puški. Vi pa se še naprej preklajte kolikor hočete. <p/> Jaz nisem z nikomer skregan :-P Če pa folk ne sprejme mojega mišljenja in ne more argumentirano kontrirat...pa to ni moj problem. Jaz? dokazal? Jaz nimam kaj dokazovati. Ti se že sam dokazuješ...iz dneva v dan... Ja, ugotovitve si podal...a ma nisi podal onih...o kakršnih si pisal...da bosta David in ti to "razturala". Nakonc pa izpade iz tvoje strani le en velik....bla....bla....bla... ...bla. <p/> Ma kakšn pameten komentar,prosim te lepo. Sej ga ne premore. Sej ne prenese nič drugega, kot le svoje mnenje....nekatere ovčke mu pa še veselo sledijo pri temu. Lahko je on odličen strelc,ko ima gewehr v rokah in ima odlične rezultate, samo ko pa podaja odgovore,pa strelja kozle....Ponavadi se oglasi v smislu LOS je zakon, ali pa 25.000 šusov / letno, IPSC,..itd...pa še to dostikrat ko nima nobene veze s temo. Dej mi povej, a ga je kdo silil k testu? E,pa ni. Se je sam silil k testu? E,pa je. Od nekoga,ki naj bi imel pojma o kuglah,saj dela v firmi,ki kugle izdeluje, se pač pričakuje da bo test narejen v skladu z njegovim" opletanjem jezika", ne pa da je test tak,kot bi ga delal en jager v gostilni za šankom. <p/> 18-01-2017, 17:55 (Ta prispevek je bil nazadnje popravljen: 18-01-2017, 18:02 od alojz1.) <p/> Ali ste komentar Mojstra umaknili? Jaz sem ga omenil, 765Br me citira sedaj pa ga ne najdem več. Sem kaj napačno prebral ali se tu dogajajo čudne stvari? <p/> 18-01-2017, 18:12 (Ta prispevek je bil nazadnje popravljen: 18-01-2017, 18:36 od jabolko.) <p/> Preciznjak...ne bo nikoli kraljeva disciplina kajti tam je tako početje kot tvoje izgleda običajno sem pa tudi sam začel s preciznjakom mi ni tuj...še zmerom upam na vsako tekmo z razliko od tebe ki strogo zavračaš ipsc pa bi ti koristu bi se nauču obnašat VARNO z orožjem. Ne bo držalo...to kar počneš na posnetku je čisti DQ. Pravilo je tako da mora biti prst vidno stran od sprožilca, pri tebi ni. Mora biti VIDNO iztegnjen ob zaklepu...z tako kljuko dobiš na ipsc ju takojšen DQ...da ne omenjam kje je prst po repetiranju pištole... na SPROŽILCU pa bi tam lahko bil šele, ko si v tarčo pomeru Ostalo me ne zanima...nimam sposobnosti ljudem brat misli, zato pač ne komentiram kaj je kdo... glede Arma krogel sem pa napisal to kar sem opazu in nič drugega ne vidim pluvanja v tem... <p/> (18-01-2017, 17:55)alojz1 Napisal: Ali ste komentar Mojstra umaknili? Jaz sem ga omenil, 765Br me citira sedaj pa ga ne najdem več. Sem kaj napačno prebral ali se tu dogajajo čudne stvari? <p/> (17-01-2017, 15:42)765Br Napisal: In to je zate temeljiti preizkus o katerem si se vžigal eno stran nazaj? Ma dej... Od 25.000 šusov/letno človeka se pričakuje konkreten test, ne pa te pomije. <p/> 7,65Br... u redu je vse je tako kot trdiš,ne se razburjat nima smisla boš še mešanico napačno naredu pol bo pa hudič ti bo kaj zaribalo... :))


Karacinidi <p/> Nimajo skupne telesne posebnosti, po kateri bi jih zagotovo prepoznali.Oblike so podolgovate, velikost glave je glede na telo majhna. Po velikosti so si zelo različne, od slabega centimetra, do preko pol metrskih predstavnikov. Enako različna je barvna pestrost, saj poznamo preko 1000 vrst. <p/> Za to družino so značilni nežni in miroljubni predstavniki (npr. različne vrste teter- neonke,kresničke,serpe....). na drugi strani pa v to družino spadajo resnični roparji, z izredno močno razvito čeljustjo in ostrimi zobmi (npr. večina vrst piranj) Karacindi so družabne ribe, ki žive bodisi v velikih jatah, bodisi manjših skupinah, v nobenem primeru pa niso samotarke. Za veliko večino karacinidov so značilne živahne barve in miroljubno bivanje z ostalimi prebivalci v akvariju. Med njimi pa so tudi izrazito predatorske vrste za katere je značilna napadalnost, saj večinoma ne trpijo konkurence v svoji bližini. Razmnožujejo se prosto kar pomeni da odlagajo ikre prosto v vodo.ponavadi se za svoj zarod ne brigajo in najpogosteje večino iker kar same pojedo, če jih želimo razmnožiti, moramo poskrbeti, da starši ne pridejo do iker.Pri profesijonalni vzgoji se v te namen uporabljajo posebne mreže,a dovolj že bo če v drstni akvarij na dnu nasujemo malo debelejši akvarijski pesek, med katerega po drsti popadajo ikre. <p/> Serpa, je ognjeno rdeče barve,obarvanost je v veliki meri odvisna od pogojev v katerih živi, v temnejših akvarijih je njena barva izrazitejša.Izrazito jatna ribica, ki zraste do 4 cm. <p/> Čudovite ribe, ki jih v akvaristiki poznamo od leta 2007 in so čez noč postale št. 1 v svetu akvaristike.


KLJUB EPIDEMIJI IZVAJAMO INDIVIDUALNE TERAPEVTSKE PROGRAME <p/> Dragi starši in uporabniki! <p/> V času, ko epidemija pušča vse več posledic na področju duševnega zdravja naših otrok, mladostnikov in družin, za vas nemoteno izvajamo naslednje terapevtske programe: <p/> HI KONJIČEK - igralna terapija in zgodnja obravnava za predšolske otroke s posebnimi potrebami <p/> MI SMO ČREDA - program pridobivanja socialnih veščin za predšolske otroke, osnovnošolce in srednješolce s povišanim tveganjem pojavnosti težav na področju psihosocialnega funkcioniranja <p/> RADOVEDNI KONJIČEK - program za otroke s specifičnimi učnimi težavami <p/> S KONJI SMO "IN" - program za mladostnike s čustvenimi in vedenjskimi težavami <p/> RAZGIBAJMO ODNOSE - družinski program za izboljšanje komunikacije v družini <p/> NAZAJ NA KONJA - program za obvladovanje stresa (za odrasle) <p/> V kolikor se zanimate za vključitev in bi se radi v zvezi s tem pogovorili z nami, vas prosimo, da izpolnite tale e-obrazec: <p/> Za dodatna vprašanje se lahko obrnete na Metko Demšar Goljevšček, strokovno vodjo za področje intervenc s pomočjo konja: metka@nakonju.si. <p/> Kontakt


Opis <p/> Na prodaj je novo stanovanje-apartma v Novigradu, ki ima skupno 38,25 m2 stanovanjske površine in se nahaja v drugem nadstropju. Stanovanje je od morja in od prekrasno urejene plaže oddaljeno le 600 m ( 5 minut) in je le 10 min. (800m) odaljeno od centra Novigrad. Stanovanje je sestavljeno iz hodnika, kuhinje z dnevnim prostorom, spalnice, kopalnice in balkona s pogledom na morje. Stanovanje je klimatizirano, pripada mu klet in parkirni prostor.


V MURSKOSOBOŠKI BOLNIŠNICI RAZVOJNA AMBULANTA S CENTROM ZA ZGODNJO OBRAVNAVO <p/> 29.07.2019 <p/> Murska Sobota, 29. julij - V Splošni bolnišnici Murska Sobota od letošnjega julija deluje Razvojna ambulanta s centrom za zgodnjo obravnavo. Razširjena individualna in timska obravnava se osredotoča na otroka in celotno družino. <p/> S 1. januarjem 2019 je vstopil v veljavo nov Zakon o celostni zgodnji obravnavi otrok s posebnimi potrebami. S tem so se prejšnje razvojne ambulante z okrepitvijo timov s povečanjem števila zdravstvenega osebja in drugih strokovnjakov preoblikovale v Centre za zgodnjo obravnavo otrok s posebnimi potrebami. V razvojni ambulanti s centrom za zgodnjo obravnavo soboške bolnišnice bodo razširjeno individualno in timsko obravnavo nudili zdravnik specialist pediater, fizioterapevt, diplomirana in srednja medicinska sestra, zdravstveni administrator, delovni terapevt, logoped, socialni delavec, specialni pedagog, psiholog in po potrebi drugi strokovnjaki. Za potrebe razširjene razvojne ambulante so renovirali prostore v pritličju stavbe stare porodnišnice. Tako so na voljo sedaj 3 sodobno opremljene ambulante, ki so enostavno in prijazno dostopne tudi za tiste gibalno najbolj ovirane. <p/> Zelo pomembna novost, ki ju prinaša novi pristop pri obravnavi otrok s posebnimi potrebami, sta vključitev otrokove družine in multidisciplinarno ter transdisciplinarno timsko sodelovanje pri njegovi obravnavi. Centri oziroma razširjene razvojne ambulante se povezujejo z vrtci, osnovnimi šolami, centrom za socialno delo in drugimi. Tako so vsi deležniki, ki obravnavajo otroka s posebnimi potrebami in njegovo družino, povezani v celoto, ki nudi sistemsko oporo družinam. <p/> V Sloveniji je vsako leto v zgodnjo obravnavo na novo vključenih okoli 400 otrok s posebnimi potrebami, skupno pa je take obravnave v predšolskem obdobju deležnih 1200 otrok. V lanskem letu so v soboški bolnišnici v 3.134 obravnavah pregledali 498 otrok in v letošnjem letu (obdobje januar-junij) so v 2.129 obravnavah pregledali 377 otrok. <p/> Kontakt


Domenvam, da nas je vsaj kaka peščica takšnih, ki se še predobro spominjamo časov, ko je Ray Cokes v najbolj gledanem terminu brez zadržkov rolal Slayerje in ko se je v sicer malce poznejših nočnih urah na MTV Europe vrtelo marsikaj, kar še danes mečemo v predal alternativne in ne pretirano komercialne godbe in se je godba tudi poslušala, ne samo gledala. O različnosti okusov tukaj res ne bi razpravljal, se je pa svoje čase tudi na tej televizijski postaji dalo slišati marsikaj, še posebej, če si vztrajal v nočni zasedi ali trpel za nespečnostjo. Kakšno je trenutno psihično stanje vseh mogočih derivatov te godbene institucije, bi težko sodil, že nekaj časa je ne spremljam več, a sodeč po besedah mlajših kolegov sodim, da se je duh osemdesetih in zgodnjih devetdesetih kar malce pritajil in odšel na počitnice neznano kam. <p/> Zakaj pravzaprav tako butast uvod? Preprosto zaradi tega, ker je Arrested Development ena tistih skupin, ki je brez MTV-ja in njenih izumov, kot je Unplugged, tukaj skoraj zagotovo ne bi poznali. Ta pretežno črnski kolektiv je v prvi polovici devetdesetih na valovih prej omenjenega TV programa s prvencem prijadral v naše kraje, se nam za večno vtisnil v male možgane in potem kar nekako izginil izven naše zavesti, tako da me je najava CUK-a v Šiški kar nemalo presenetila. Priznam, za AD sem bil skorajda prepričan, da so se že davno razpustili, tako da me je njihov koncert v Šiški nemalo razveselil, skoraj tako kot dejstvo, da so lani izdali čisto spodobno in poslušljivo ploščo Strong, ki sicer ne prinaša kakega posebnega presežka, je pa čisto prijetno čtivo in ti hiphop-funky-Motown navdahnjene melodije zlahka zlezejo pod kožo, kar je že od samega začetka vrlina AD. Skratka, špil ki bi ga bilo kar greh zamuditi. <p/> Če je govorjenje o tem, da so nastopajoči navdušili zbrano publiko, ponavadi kar se da predvidljivo, lahko za nastop Arrested Development v Šiški trdim natančo to. Toliko veselih in zadovoljnih ljudi na kvadratni meter že dolgo časa nisem videl. Šiška sicer ni pokala po šivih, je bilo pa točno tako polna, da se je dalo čisto udobno migati, tu pa tam vzdigniti roke in kaj malega tudi zapeti, čeprav je bilo očitno, da večina publike kaj dlje od njihovega prvenca niso prišli in so, razumljivo, najbolj tripali na tiste dobre, stare štiklce, ki so nam že dodobra zlezli pod kožo, ali pa na glasbene vložke legendarnega Boba Marleya ali malo manj legendarnih 4 Non Blondes. AD se očitno dobro zavedajo, da je bil njihov domet v Evropi, kamor so prišli po dolgih letih, precej omejen in da je samo njihova godba le malce premalo, da bi dodobra vzdignila ljudi na noge, a je po drugi strani hvalevredno dejanje, da se kolektiv ni spustil na raven glasbenih želja, čeprav brez najbolj znanih štiklcov, posebej v finalu, le ni šlo. Sama intenzivnost koncerta je bila že od vsega začetka na visoki ravni in se je proti koncu še malce vzdignila, tudi po zaslugi bobnarskega, basovskega in karaoke vložka, ki so za moj okus sicer malce pocenili celoten vtis, so pa potem v dolgem dodatku, morda bolje rečeno v drugem delu koncerta, nastop odlično pripeljali do velikega finala, ko so zavore popustile in je kemija med bendom in občinstvom delovala tako dobro, da lahko govorimo že o popolnosti. <p/> Kot tudi sami radi poudarijo, AD igrajo godbo za ljudi od ljudi, in boljšo demonstracijo tega načela bi res težko našli, še posebej, če govorimo o večjih koncertih, oziroma o koncertih, na katerih se nabere vsaj kakih sto glav in o intimnem vzdušju ne more biti govora. Ni dvoma, AD so dobro uležani in zvežbani ter dobro vedo, kaj in kako je treba postoriti, da zabava, pomešana z dobronamernim trkanjem na vseobčo človeško zavest, doseže svoj cilj in namen. Resnici na ljubo, AD v zadnji petnajstih letih niso izumili nič kaj presenetljivo revolucinarnega, kar pa odlično nadomeščajo z iskrenostjo, ki jo vlagajo v svojo glasbo in, očitno, tudi v svoje nastope, tako da se zdi, da so še vedno tisti svež bend, ki je v začetku devetdesetih eksplodiral v naših ušesih. V njihovem nastopu ni bilo toliko vračanja v preteklost, kot bi ga morda lahko pričakovali, bolj je bila prisotna nekakšna brezčasnost ujeta v tukaj in sedaj ter fascinacija nad tem, tako kot se je zdel fasciniran sam bend nad odzivom, na katerega je naletel. Ogljete si fotografije in morda vam bo bolj jasno, kaj želim povedati s tem. <p/> Na kratko, koncert AD je bila preprosto nezatežena, sproščena izkušnja nepretenciozne godbe, ki skuša ugajati široki publiki, a ne ravno čisto vsem in ne ravno za vsako ceno, kar je seveda dobro za poslušalstvo, a malce manj hvaležno za same izvajalce, ki zaradi tega kar nekako ostajajo v senci godbe, ki na tak ali drugačen način, niti ne nujno slab, izstopa in celote. Vsekakor je slišati kaj novega in neobičajnega čisto fino in krasno, a tudi čisto preprosta zabava, ki pa vseeno vsebuje sporočilo in ni čisto plitva, ni odveč in se tu in tam prileže. AD so v tem mojstri in resničen užitek jim je bilo prvič in upam, da ne tudi zadnjič, prisluhniti tudi pri nas.


Grand Relax <p/> Grand Relax je razkošen počivalnik, ki nudi izjemno udobje, kljub kompaktni zasnovi in dimenzijah. K udobju počivalnika najbolj pripomorejo mehke blazine na sedežu in hrbtišču, v katere se uporabnik ob sedenju počasi potopi. <p/> Sedež in hrbtišče se gibljeta neodvisno drug od drugega, poseben mehanizem, vgrajen v sedežni del, pa absorbira težo uporabnika in omogoča nagib hrbtišča nazaj. Z eno od ročic pod sedežem je mogoče nastaviti upor, ki ga nudi hrbtišče, z drugo pa je mogoče zaustaviti nagib v željenem položaju. <p/> Počivalnik ima vrtljivo štirikrako podnožje iz aluminija, na voljo pa je tudi podnožnik v enakih obdelavah.


AIR-NEX 9320 polnilna postaja za klime R-134A <p/> Proizvajalec: BrainBee MAHLE <p/> AIR-NEX je popolnoma nova serija avtomatskih polnilnih postaj za klime podjetja Brainbee - MAHLE. Model Air-Nex 9320 je opremljen z velikim 7" ekran na dotik, uporabniški vmesnik v SLO jezik pa še dodatno olajša upravljanje. Vgrajen Wifi modul omogoča avtomatksko posodabljanje baze podatkov, nadzor na daljavo, tehnično pomoč na daljavo, tiskanje rezultatov preko Wifi tiskalnika. Posebnost modela 9380 je v tem, da ima vgrajeno posebno aplikacijo, ki omogoča popoln nadzor in pregled preko pametnega telefona ali tablice. Model 9320 ima 12l rezervoar za plin, namenjen za polnenje s plinom R-134a, mogoča pa je tudi enostavna nadgradnja za hladilni plin R-1234yf. V celoti proizvedeno v Italiji. <p/> BrainBee MAHLE je vodilni proizvajalec polnilnih postaj za klime. Njihov poudarek je predvsem na razvoju inovativnih rešitev ter ponudbi robustnih in trpežnih AC postaj. Inovativni sistemi in rešitve bodo olajšali vsakodnevno delo v katerikoli mehanični delavnici. Velik poudarek pri razvoju polnilnih postaj serije Air-Nex so namenili varnosti in zaščiti okolja, kar potrjuje certifikat s strani EGEA združenja, ki izpolnjuje stroge zahteve predpisov EMC, LVP in PED. <p/> Zasnova servisnih postaj serije AIR-NEX je bila razvita v tesnem sodelovanju z uporabniki in natančni analizi njihovega vsakodnevnega dela v delavnici. Popolnoma avtomatskem delovanju polnilne postaje AIR-NEX 9480 lahko tako popolnoma zaupate, prepričani v brezhibne rezultate pa se lahko medtem posvetite drugim opravilom v delavnici. Tako je zagotovljena učinkovitost in donosnost storitve ter zadovoljstvo strank. <p/> Ključne prednosti polnilne postaj BrainBee MAHLE AIR-NEX 9380 <p/> + Velik 7-palčni "touchscreen" zaslon ter uporabniški vmesnik v SLO jeziku olajša upravljanje + Wifi povezava na splet omogoča posodabljanje naprave in pošiljanje reporta po mailu (AIRPRINT). Prav tako omogoča serviserju diagnosticiranje morebitnih težav na daljavo + Možnost krmiljenja naprave s pametnim telefonom (iOS in Android) + Funkcija za hibridna vozila(opcija) + Patentirana t.i. LONG LIFE PUMP® vakuumska črpalka s samodejnim postopkom recikliranja + SUPER CHARGE® sistem zagotavlja 100-odstotno polnjenje sistema, ne glede na temperaturo okolice ali temperaturo motorja + Patentirane hitre spojke ECO LOCK® opcija) preprečujejo uhajanje plina v ozračje + Samodejno testiranje tesnjenja + Obsežna baza podatkov o modelih vozil in enostavna posodobitev prek USB ključa ali Wifi + Homologirane s strani skupine Daimler, Opel, GM in Toyota ter VDA združenja (nemško združenje avtomobilske industrije) + Polnilne postaje prilagojene tudi za kmetijsko in gradbeno mehanizacijo + Enostavni dostop do ključnih sestavnih delov polnilne postaje olajša servisiranje + Certificirana s strani EGEA združenja <p/> Garancija 1 leto z možnostjo podaljšanja na 3 leta, v slednjem primeru se sklene pogodba o vzdrževanju opreme. Servis in rezervni deli zagotovljeni


Osnovni elementi in aktivnosti digitalnega marketinga <p/> Danes je težje, kot kadarkoli do sedaj, izstopati med vso konkurenco. Niste pa še nikoli imeli toliko možnostzi za uspeh, kot jih imate danes. Pri vseh možnostih, ki so na voljo, je izbira storitev in taktik še bolj zapletena naloga. Strateško načrtovane aktivnosti, usmerjene v rezultate, pametna digitalna strategija z optimalno kombinacijo in obliko rešitev, taktik in kampanj, prinaša presenetljive rezultate, sploh za podjetja, ki se digitalnega marketinga šele lotevajo profesionalno, strateško, celovito in ciljno usmerjeno, s premišljenimi in sodobnimi pristopi usmerjenimi v rezultate. <p/> Zaradi številnih mitov, netočnih ali zavajajočih trditev, novosti na eni strani ter dejanskih možnosti na področju digitalnega trženja na drugi strani, se podjetja, posamezniki in celo "strokovnjaki" še vedno prepogosto površno odločajo, kam usmeriti svojo energijo in sredstva. Ponudniki velikokrat ponujajo, kar znajo izvesti in ne tisto, kar stranke dejansko potrebujejo. Zato vam v naslednjih vrsticah podrobneje predstavljamo osnovne aktivnosti digitalnega marketinga, ter podrobnosti, ki učinkovite digitalne strategije loči od množice povprečnih. <p/> 1. Zanimiva in odzivna spletna stran prilagojena mobilnim napravam <p/> Vaša spletna stran že dolgo ni več le vizitka. Je vaše osrednje predstavništvo na spletu in prvi prodajalec podjetja. Nihče od zaposlenih ne zmore tega. Zato potrebujete izdelati spletno stran po meri, ki ustvarja nove posle in stranke v vseh okoliščinah. Vedno več nas v današnji digitalni realnosti dostopa in komunicira z blagovnimi znamkami preko pametnih telefonov in tablic, zato je zelo pomembno, da je obiskovalcem omogočen poenoten prilagojen ogled spletnih strani in vsebin na vseh napravah. Uporabniška izkušnja na strani mora biti ravno tako učinkovita, enako in hitro pregledna, in vse mora biti na svojem mestu, ne glede na to ali do vsebin dostopamo s pametnim telefonom, tablico, prenosnikom ali namiznim računalnikom. Vsi, ki še vedno zanemarjate mobilno tehnologijo, prilagodljive načine prikazovanja in kupce v trenutkih, ko imajo svoj telefon v roki, lahko to že dolgo obžalujete, saj jih zanemarjate v tistih intimnih trenutkih, ko se da navezati najgloblji stik z vašimi sledilci, potencialnimi strankami in bralci. <p/> 2. Optimizacija spletnih strani in iskalni marketing za "lead generation" <p/> Kdor meni, da SEO optimizacija spletnih strani ne obstaja več, ali ne prinaša več pravih rezultatov, ima slab smisel za humor. Optimizacija strani za spletne iskalnike je živa in zdrava, danes bolj kot kadarkoli do sedaj, če je le prilagojena novim SEO metodam optimizacije spletnih strani. Je pa zato veliko zahtevnejša za izvedbo kakor v preteklosti, za kar se lahko danes zahvalimo prefinjenemu, včasih tudi nadležnemu, Googlovemu iskalnemu algoritmu, katerega vsakodnevno izpopolnjujejo. Skupaj z optimiziranjem strani nam spletno oglaševanje v iskalnikih (npr. Google AdWords), enostavno in hitreje omogoči pridobiti več novih strank. Vse aktivnosti digitalnega marketinga je potrebno neprestano tudi spremljati z orodji za spletno analitiko, podatke primerjamti, analizirami in neprestano neprestano dopolnjevati strategijo optimizacije vaše spletne strani. <p/> 3. Email marketing <p/> Prav neverjetno je, kako si mnogi še vedno zatiskajo oči pred uporabnostjo in učinkovitostjo email marketinga. Čeprav smo že v letu 2017, je pošiljanje elektronske pošte ciljni skupini že od nekdaj ena bolj učinkovitih taktik za povečanje prometa in števila konverzij na strani. Email marketingu pravimo tudi "evergreen digitalnega trženja". Poleg direktnega vpliva na prodajo ima email marketing še bolj pomembno vlogo pri izgradnji in hranjenju baze zvestih sledilcev, ki jih "hranimo" z vsebinami, kar posledično povečuje ponovne nakupe in kasnejše konverzije. <p/> Samo pomislite, koliko elektronske pošte prejmete vsak dan v svoj predal. A mislite, da bi je res bilo toliko, če nebi delovalo? <p/> Naš in vaš cilj seveda ni polniti nabiralnike kar vsepovprek, a pošiljanje ciljnih sporočil segmentirani populaciji, (ki je pošiljanje dovolila), ustvarja čudeže. Zaradi potrebe po avtomatizaciji vseh teh procesov, je nujna tudi uporaba orodij in integracija email marketinga ter ostalih baz, orodij. Vsi, ki email marketinga še niste vključili v vaš posel, ste sedaj izvedeli, kje delate že ves ta čas veliko osnovno napako. <p/> 4. Uporaba socialnih omrežij <p/> Danes ljudje težko zaupamo in smo zasičeni z informacijami, vprašanji, obveznostmi; smo pa zahtevni in informirani kupci, ki se odločamo in kupujemo čustveno. Stremimo k temu, da bi imeli in dosegli vse na gumb ali klik. Realnost pa ni ravno tako preprosta. Na naše sprejemanje odločitev vplivajo tudi odnosi z ljudmi, predstavniki blagovne znamke, njihova podporna storitev, podane informacije ter ostala, tudi subliminarna sporočila blagovne znamke. <p/> Socialna omrežja so prostor, kjer lahko vse to upravljamo in sledilce razveselimo s pričakovano ali nepričakovano pozornostjo, odgovori, zanimivimi vsebinami, nagradami ter tako utrdimo blagovno znamko in predstavimo svoje vrednote. Če učinkovito izvajamo vse našteto do te točke, bodo aktivnosti na socialnih omrežjih le še dodatno razširile in okrepile našo vidnost ter prepoznavnost. <p/> 5. Vsebinski marketing, kot vezni člen <p/> Vezni člen pametne in uspešne strategije digitalnega marketinga je vsebinska strategija in koledar objav. Tako vse večji delež investicije v digitalni marketing predstavljaja vsebinski marketing, blog članki, slike, infografike, e-knjige, videi, poročila, itd. Kako tudi ne, če so postale digitalne vsebine najpomembnejše sredstvo današnje komunikacije. Vse več razlogov je za to, da se planira, organizira in izdeluje vsebine, ki osvajajo srca bralcev po točno določenem koledarju objav. Merilo dobre vsebine ni lepopisje, ampak vsebinska vrednost, ki angažira in pusti željo po še. Tako se gradi avtoriteta in krepi zvestoba bralcev do blagovne znamke. Raznolika vsebina postaja paradni konj digitalnega sporočanja, ki daje barvo in ton v komunikaciji in izboru novih strank. Še toliko večji je pomen vsebin, ko govorimo o marketingu in prodaji v B2B. <p/> Če si želite uspeti in ponuditi svojim strankam nekaj več, kot ostali, je vsebinska strategija in segmentirana komunikacija eden ključnih dejavnikov uspeha, zato zelo dobro razmislite, kako boste organizirali to področje.


CD PREDVAJALNIK <p/> CD predvajalnik <p/> CD predvajalnik oz. CD player, je idealna komponenta za oživitev vaše zbirke zgoščenk. V zadnjih letih so ti, včasih zelo popularni mediji začeli izgubljat digitalni primat, saj so v porastu tako imenovani streamerji. Slednji so zaradi pretočnih servisov in vgrajenih internetnih radijev zelo enostavni za uporabo. <p/> Fizični format ni kar tako <p/> Vseeno pa je še vedno nekaj na fizičnem kontaktu z vsebino, ki jo bomo poslušali. Nič ne more odtehtati denimo spomina na nakup naše zgoščenke, dolgotrajnem zbiranju ali našemu prvemu stiku z digitalno vsebino. Ob poslušanju in gledanju ovitka včasih privrejo na dan spomini, kraja kjer smo jo kupili ali osebe s katero smo bili. Neprecenljivo.


Weber Performer - Original <p/> 1401504 <p/> Žar Performen - Original vas bo prepričal s svojo komfortnostjo in mobilnostjo. Ta " razširjeni " žar na oglje je prava delovna postaja z vsemi značilnostmi svojih manjših Weber bratov. <p/> V pokrov integriran termometer: za lažji nadzor temperature med peko, stabilna zložljiva mizica, obešalniki za pribor. Za lažje odstranjevanje pepela iz dna kotla - snemljiva posoda za pepel, regulacija temperature brez nadležnega dvigovanja / spuščanja rešetke.


Manjše poveljniško vozilo je gasilsko vozilo, s pomočjo katerega vodja oz. vodstvo intervencije vodi taktične enote. Manjše gasilsko poveljniško vozilo je namenjeno predvsem prevozu šoferja in ima prostor še za 4 oz. 6 sopotnikov. Uporablja se ga kot osnovno ali pomožno prevozno sredstvo za samostojno hitro vožnjo do mesta požara, za vodenje gasilske enote med vožnjo (vodenje gasilskega vlaka) in za izvidovanje stopnje razvitosti požara. To terensko vozilo ima pogon na vsa kolesa.


Krija V kundalini jogi izvajamo krije (kriya), to je točno določeno zaporedje vaj, položajev telesa, ki se v kombinaciji z določenim načinom dihanja ali mantranja povezujejo v celoto in imajo namen manifestacije določenega fizičnega stanja in stanja zavesti. Krija pomeni akcija v popolnosti, njen učinek je popolno ravnovesje na fizičnem, mentalnem in duševnem nivoju. Ko izvajamo določeno krijo, jo izvajamo v danem zaporedju in je ne spreminjamo, razen časovnega trajanja posameznih vaj, ki se lahko razpolovijo ali ustrezno prilagodijo našim zmožnostim, nikakor pa se ne podaljšujejo.


SLAVNI: Kylie, vse najboljše! <p/> 28. 5. 2014 <p/> Na Bansijevi spletni strani začenjamo posebno rubriko, v kateri bomo predstavljali domače in tudi tuje znane osebnosti (igralce, pevce, režiserje, športnike in ostale). Rubriko bo začela avstralska pevka, Kylie Minogue, ki ravno danes praznuje rojstni dan. <p/> Kylie Minogue se je rodila 28. maja 1968 v avstralskem mestu Melbourne. Zaslovela je kot igralka z nastopom v avstralski telenoveli Sosedje. Leta 1987 je resneje začela aktivno glasbeno kariero, saj je njena prva izdana skladba »Locomotion« postala izjemen hit. Tudi druge skladbe na njenem prvem albumu Kylie so postale velike svetovne uspešnice (albumu lahko prisluhnete na tej povezavi). <p/> Sledil je podpis pogodbe s skupino izjemno uspešnih producentov, kar ji je omogočilo izstrelitev med zvezde in svetovno slavo. <p/> Locomotion so prepevali in plesali povsod po svetu. Po več kot 25 letih kariere Kylie še vedno velikokrat zapoje na koncertih. V posebni preoblečeni klasični (orkestralni oz. akustični) obliki pa jo je zraven drugih 15 uvrstila tudi na album " The Abbey Road Sessions ". Gre za album njenih največjih uspešnic, izdala ga je v letu 2013, ko je praznovala 25-letnico svoje kariere. <p/> Kylie je vsestranska umetnica, pevka, igralka, režiserka svojih videospotov, avtorica besedil, pod njenim imenom je izšlo tudi okrog 6 parfumov. Je pa tudi velika modna navdušenka. Na tej fotografiji vidimo predstavitev knjige Kylie Fashion, v kateri je zbranih nekaj njenih oblek in kostumov v vsej njeni 25-letni karieri. Knjiga je izšla oktobra 2012. Ste vedeli, da je Kylie v najstniških letih razmišljala ravno o poklicu modne oblikovalke? V enem od intervjujev je namreč izjavila, da jo je šivati naučila njena babica in da ji moda zelo veliko pomeni. Ko je pričela nastopati, jo je petje in igranje na odru povsem prevzelo in ljubezen do mode je na ta način lahko uspešno vklučila v svoje življenje. <p/> Kylie je bila in je še vedno izjemno priljubljena po celotni rodni Avstraliji, Aziji, Ameriki in pa seveda Evropi. Že od začetka glasbene kariere živi v Londonu, kjer so nanjo " dobesedno nori ", izjemno priljubljena je v Franciji, Španiji, tudi italijanska televizija jo pogosto vabi na nastope. Imela je že enajst ogromnih svetovnih turnej in nastopila praktično povsod po svetu (Japonska, Kitajska, Mehika, celotna Evropa, Azija, Afrika,...). Slovenije še ni obiskala, čeprav ima tudi pri nas veliko oboževalcev. Kar je pri Kylie izjemno zanimivo, je to, da je svetovna slava nikoli ni preveč zamajala, da bi npr. izgubila stik z realnostjo, posegala po kakšnih nedovoljenih substancah, bila znana po kakšnih čudnih aferah in podobno. V intervjujih je vedno zelo preprosta in ne daje vtisa nedosegljivosti oziroma ošabnosti. Znana je tudi po tem, da jo prijatelji, voditelji radijskih oddaj, v katerih redno nastopa, novinarji in člani njene ekipe kličejo " Cute Kylie " (prisrčna, ljubka, Kylie). <p/> Njena značilnost je tudi ta, da " snema kar naprej ". Komaj izda svoj " uradni studijski " album, že izda tudi spremljevalne single, ki sicer niso uvrščeni na album, a njeni oboževalci jih kaj hitro najdejo in tudi te pesmi postanejo velik hit. Ob svoji 25-letnici delovanja, ki ga je praznovala celotno leto 2013, je imela v rodni Avstraliji (v Melbournu in Sydneyu) in Veliki Britaniji (dva v Londonu in enega v Mancherstu), skupno torej pet koncertov, na katerih je za svoje največje oboževalce odpela njene najbolj znane pesmi in tudi tiste, ki niso bile nikoli uradno izdane na albumih ali kot singli. Koncerte je predstavila pod naslovom Anti Tour (Anti turneja) in so bili takoj razprodani. <p/> Pesem, ki je pri njenih oboževalcih izjemen hit, a kljub temu ni bila nikoli izdana - Cherry Bomb i z sklopa Anti turneje. <p/> Leta 2005 so ji sredi njene velike (osme po vrsti) turneje Showgirl odkrili raka na dojki, kar jo je izjemno potrlo. Operacijo in kemoterapijo je na svojo željo Kylie opravila v Parizu. Bolezen je uspešno pozdravila, na to temo je v intervjujih zelo pogosto govorila in včasih med njimi tudi zajokala. Na odre se je z velikim koncertom vrnila ponovno 11. novembra 2006 v rodni Avstraliji (v mestu Sydney). <p/> Ravno v teh dneh (26. maja 2014) je Kylie izdala poseben singel z naslovom " Crystallize ", katerega izkupiček od prodaje gre francoski fundaciji Aprec za boj proti raku. Tudi sicer je Kylie zelo pogosto dobrodelna, sploh po svoji preboleli bolezni. <p/> Prvi singel z naslovom " Into the blue " iz njenega najnovejšega dvanajstega studijskega albuma. <p/> Na prvem albumu z naslovom Kylie je tudi duet z Jasonom Donovanom. Pesem " Especially for you " (Posebej zate), ki je bil izjemen hit in še danes velja za eno najbolj romantičnih pesmi. V tem videoposnetku se je Kylie malce pošalila in pesem zapela skupaj z žabcem Kermitom iz Muppet showa. <p/> Kylie je bila v tretji seriji TV-oddaje The Voice (v letu 2013), ki jo predvajajo na londonski televiziji BBC ena od članic žirije. Gre za oddajo, v kateri iščejo nove glasbene talente. Še predtem pa je ravno v takšnih oddajah " Iščemo talente " nastopila po mnogih državah (rodni Avstraliji, Italiji, Ameriki, Franciji, tudi drugih britanskih oddajah in še kje). V tem videoposnetku, ki je iz leta 2007, jo vidimo, kako je v oddaji Star Academy na francoski televiziji zapela pesem " I believe in you " (Verjamem vate) z enim od nastopajočih (bodočih) glasbenih talentov. Tudi danes Kylie teh povabil na raznorazne oddaje, kjer iščejo talente, ne ignorira in se v njih redno pojavlja. <p/> Njena izjemno obsežna svetovna turneja z naslovom Aphrodite World Tour je bila pevkina enajsta koncertna turneja, organizirana v sklopu promocije njenega enajstega glasbenega albuma, Aphrodite (2010). S turnejo je Kylie obiskala Evropo, Azijo, Avstralijo, Afriko in Severno Ameriko. Ta turneja je bila tehnično na izjemno visokem nivoju, celoten niz skladb je deloval kot pevsko-plesni-gledališki šov, ki je trajal okrog dve uri. Kylie je imela z obsežno ekipo v okviru turneje razpisanih okrog 80 koncertov. Rdeča nit turneje je bila Kylie kot Afrodita (boginja ljubezni in lepote). Turneja je trajala od 19. februarja 2011 do 14. julija 2011. Koncerti so se vrstili skoraj dan za dnem, zelo malo je bilo vmesnih prostih dni. Posnetek celotnega koncerta je dostopen tudi na spletu. <p/> Še en nastop iz leta 2008 v eni od oddaj, v kateri iščejo nove glasbene talente (Star Academy na francoski televiziji). Skupaj z Mathieu-jem sta zapela enega od njenih največjih hitov " Love At First Sight " (Ljubezen na prvi pogled). <p/> Kdor koli sliši ime Kyie, se najverjetneje takoj spomni na pesem, ki jo Kyie v šali večkrat poimenuje kar " La, la, la ". Gre za prvi singel »Can't Get You Out of My Head« z njenega osmega studijskega albuma Fever. Pesem je bila hit po vsem svetu in je dosegla prvo mesto v več kot 40 državah, vključno z Veliko Britanijo, Avstralijo, Nemčijo, Francijo, Italijo, Irsko, Novo Zelandijo, Švico in mnogimi drugimi evropskimi državami. Prodana je bila v več kot 4 milijonih izvodov. Tukaj vidimo predstavitev te pesmi s prireditve Brits Awards 2002, kjer je Kylie prejela nagrado v kategoriji " International Female " (najboljša ženska izvajalka) leta 2002. <p/> Še en pompozni nastop s pesmijo »Can't Get You Out of My Head«. Nastop je požel ogromno pozitivnih kritik, je pa iz prireditve EMA MTV iz leta 2011. (Europe Music Awards MTV). <p/> Nastop v oddaji X Faktor leta 2010, ki je prav tako ena od britanskih oddaj, v kateri iščejo mlade glasbene talente. Sestra Kylie Minogue, Danii Minogue, je bila v tej oddaji ena od sodnic. Sicer pa je Kylie za pesem " Better Than Today " posnela tudi videospot, ki ga je režirala sama. <p/> Sestri Kylie in Danii Kylie s pesmijo Kids (Kylie jo v izvirniku prepeva z Robbiem Williamsom). Posnetek je iz Showgirl homecoming tour, koncerta, ki je bil 11. decembra 2006 v njenem rodnem kraju Melbourne To je bil eden prvih velikih celovečernih nastopov Kylie Minogue po njenem zdravljenju in diagnozi. <p/> Kakor koli, Kylie je izjemno dejavna in uspešna. V enem od intervjujev je dejala, da je marljivost njena najprepoznavnejša vrlina in da najde navdih v prav vsaki stvari. Danes praznuje svoj 46. rojstni dan. Čestitamo ji tudi iz našega uredništva.


Foodlogistik – Ho.Re.Ca. <p/> FOODLOGISTIK GmbH je nemški proizvajalec strojev za obdelavo živilskih izdelkov. Podjetje ponuja več kot 20 različnih modelov namenjenih za razne uporabe pri različnih proizvodnih zmogljivostih. Podjetje ima več kot 35 let izkušenj v dizajniranju in proizvodnji zmogljivih, zanesljivih in natančnih rezalnih strojev.